# Manual del gedit

2007 Projecte de documentació del GNOME
2002 2003 2004 Sun Microsystems
2000 Eric Baudais
2009 Joan Duran (jodufi@gmail.com)
Projecte de documentació del GNOME
Joachim Noreiko
Projecte de documentació del GNOME
GNOME
Hal Canary S'ha afegit la taula de dreceres de teclat
Equip de documentació de Sun Java Desktop System
Sun Microsystems

    gdocteam@sun.com

Eric Baudais
Projecte de documentació del GNOME

     baudais@okstate.edu

Baris En Cicek ha proporcionat informació de les primeres revisions de l'aplicació gedit. Reconeixements
Ajit En George ha proporcionat informació sobre els connectors. Reconeixements
Gedit v1.0
2000

Eric Baudais baudais@okstate.edu

Projecte de documentació del GNOME

Manual del gedit v2.0
Març de 2002

Equip de documentació del GNOME de Sun

Projecte de documentació del GNOME

Manual del gedit v2.1
Juny de 2002

Equip de documentació del GNOME de Sun

Projecte de documentació del GNOME

Manual del gedit v2.2
Agost de 2002

Equip de documentació del GNOME de Sun

Projecte de documentació del GNOME

Manual del gedit v2.3
Setembre de 2002

Equip de documentació del GNOME de Sun

Projecte de documentació del GNOME

Manual del gedit v2.4
Gener de 2003

Equip de documentació del GNOME de Sun

Projecte de documentació del GNOME

Manual del gedit v2.5
Març de 2003

Equip de documentació del GNOME de Sun

Projecte de documentació del GNOME

Manual del gedit v2.6
Setembre de 2003

Equip de documentació del GNOME de Sun

Projecte de documentació del GNOME

Manual del gedit v2.7
Març de 2004

Equip de documentació del GNOME de Sun

Projecte de documentació del GNOME

Manual del gedit v2.8
Juliol de 2006

Equip de documentació de Sun Java Desktop System

Projecte de documentació del GNOME

Manual del gedit v2.9
Juliol de 2006

Projecte de documentació del GNOME

Projecte de documentació del GNOME

Aquest manual descriu la versió 2.16 del gedit.

Comentaris

Per a informar d'un error o fer algun suggeriment sobre l'aplicació gedit o aquest manual, seguiu les indicacions a la pàgina de comentaris del GNOME.

El gedit és un editor de text per a l'escriptori del GNOME amb característiques bàsiques però robustes com ara la impressió, la comprovació ortogràfica, la cerca i reemplaçament, i el ressaltat sintàctic. També hi ha disponibles funcions més avançades en forma de connectors.

## Introducció

L'aplicació gedit us permet crear i editar fitxers de text.

L'objectiu del gedit és ser un editor text senzill i fàcil d'utilitzar. Les funcions més potents es poden habilitar amb diferents connectors, permetent una varietat de tasques relacionades amb l'edició de text.

## Primers passos

### Com iniciar el gedit

Podeu iniciar el gedit de les maneres següents:

Menú Aplicacions

  Trieu Accessoris Editor de text.

Línia d'ordres

  Executeu l'ordre següent: `gedit`

Per defecte, quan obriu un document de text amb el gestor de fitxers, el gedit s'iniciarà i mostrarà el document.

### La finestra del gedit

Quan inicieu el gedit, es mostrarà la finestra següent:

Finestra del gedit

Mostra la finestra principal del gedit.

La finestra del gedit conté els elements següents:

Barra de menú

  Els menús a la barra de menú contenen totes les ordres que necessiteu per a treballar amb fitxers al gedit.

Barra d'eines

  La barra d'eines conté un subconjunt d'ordres a les quals podeu accedir des de la barra de menú.

Àrea de visualització

  L'àrea de visualització conté el text del fitxer que esteu editant.

Barra d'estat

  La barra d'estat mostra la informació sobre l'activitat actual del gedit i la informació contextual sobre els elements del menú. La barra d'estat també mostra la informació següent:

  - Posició del cursor: el número de línia i el número de columna on està ubicat el cursor.

  - Mode d'edició: si l'editor està en mode d'inserció, la barra d'estat conté el text INSER. Si l'editor està en mode de sobreescriptura, la barra d'estat conté el text SOBR. Premeu la tecla d'Inserció per a canviar el mode d'edició.

Subfinestra lateral

  La subfinestra lateral mostra una llista dels documents oberts i altra informació depenent de quins connectors s'hagin habilitat.

  Per defecte la subfinestra lateral no es mostra. Per a mostrar-la, trieu Visualitza Subfinestra lateral.

Subfinestra inferior

  La subfinestra inferior s'utilitza per a eines de programació com ara el connector Consola Python per a mostrar missatges.

  Per defecte la subfinestra inferior no es mostra. Per a mostrar-la, trieu Visualitza Subfinestra inferior.

Quan feu clic amb el botó secundari a la finestra del gedit, l'aplicació mostrarà un menú emergent. El menú emergent conté les ordres d'edició més habituals.

De la mateixa manera que en altres aplicacions del GNOME, les accions del gedit es poden realitzar de diferents maneres: amb el menú, amb la barra d'eines o amb les dreceres de teclat. Les dreceres de teclat habituals a totes les aplicacions són llistades a la Guia d'usuari.

### Com executar el gedit des d'una línia d'ordres

Podeu executar el gedit des d'una línia d'ordres i obrir un fitxer o diversos fitxers. Per a obrir diversos fitxers des d'una línia d'ordres, introduïu l'ordre següent i premeu Retorn:

`gedit fitxer1.txt fitxer2.txt fitxer3.txt`

Alternativament, podeu especificar un URI enlloc d'un nom de fitxer.

Per a obtenir més informació sobre com executar el gedit des d'una línia d'ordres, vegeu la pàgina del manual UNIX del gedit, gedit 1.

## Com treballar amb fitxers

### Com crear un document nou

Per a crear un document nou, trieu Fitxer Nou. L'aplicació mostrarà un document en blanc nou a la finestra del gedit.

### Com obrir un fitxer

Per a obrir un fitxer, trieu Fitxer Obre per a mostrar el diàleg Obertura de fitxers. Seleccioneu el fitxer que voleu obrir i feu clic a Obre. El fitxer es mostrarà a la finestra del gedit.

L'aplicació enregistra els camins i noms de fitxer dels cinc fitxers més recents que heu editat i mostra els fitxers com a elements del menú al menú Fitxer. També podeu fer clic a la icona

Mostra la icona del menú dels fitxers recents.
a la barra d'eines per a mostrar la llista de fitxers recents.

Podeu obrir múltiples fitxers al gedit. L'aplicació afegeix una pestanya a la finestra per a cada fitxer obert. Per a obtenir més informació vegeu la .

### Com desar un fitxer

Podeu desar fitxers de les maneres següents:

- Per a desar els canvis d'un fitxer existent, trieu Fitxer Desa.

- Per a desar un fitxer nou o per a desar un fitxer existent sota un nom de fitxer nou, trieu Fitxer Anomena i desa. Introduïu un nom per al fitxer al diàleg Anomena i desa i feu clic a Desa.

- Per a desar tots els fitxers que hi ha actualment oberts al gedit, trieu Documents Desa-ho tot.

Per a tancar tots els fitxers que hi ha actualment oberts al gedit, trieu Documents Tanca-ho tot.

### Com obrir un fitxer des d'un URI

Per a obrir un fitxer des d'un identificador de recursos uniforme (URI), realitzeu els passos següents:

1. Trieu Fitxer Obre una ubicació per a mostrar el diàleg Obre la ubicació.

2. Introduïu l'URI del fitxer que voleu obrir.

3. Utilitzeu la llista desplegable Codificació de caràcters per a seleccionar la codificació de caràcters apropiada.

4. Feu clic a Obre.

Els tipus d'URI vàlids inclouen `http:`, `ftp:`, `file:` i tots els mètodes admesos pel `gnome-vfs`.

Els fitxers d'alguns tipus d'URI s'obren com a només lectura i els canvis que realitzeu s'han de desar a una ubicació diferent. L'HTTP només permet la lectura dels fitxers. Els fitxers oberts des d'un FTP són de només lectura perquè no tots els servidors FTP treballen correctament amb el desament remot de fitxers.

Es pot habilitar el desament a servidors FTP amb l'editor de configuració, en establir la clau /apps/gedit-2/preferences/editor/save/writable_vfs_schemes, però això pot causar errors.

### Com treballar amb pestanyes

Quan s'ha obert més d'un fitxer, el gedit mostra una pestanya per a cada document sobre l'àrea de visualització. Per a canviar a un altre document, feu clic a la seva pestanya.

Per a moure un document a una altra finestra del gedit, arrossegueu la pestanya corresponent a la finestra on voleu moure'l.

Per a moure un document a una finestra nova del gedit, podeu arrossegar la pestanya a l'escriptori o triar Documents Mou a una nova finestra.

## Com treballar amb text

### Com editar un text

Podeu editar el text d'un fitxer de les maneres següents:

- Introduïu el text nou des del teclat. El cursor d'inserció parpellejant marca el punt on apareix el text nou. Per a canviar-ho, utilitzeu les tecles de cursor del teclat o feu clic amb el ratolí.

- Per a copiar el text seleccionat al porta-retalls, trieu Edita Copia.

- Per a suprimir el text seleccionat del fitxer i moure el text seleccionat al porta-retalls, trieu Edita Retalla.

- Per a suprimir permanentment el text seleccionat del fitxer, trieu Edita Suprimeix.

- Per a inserir els continguts del porta-retalls a la posició del cursor, trieu Edita Enganxa. Heu de retallar o copiar text abans de poder enganxar-lo al fitxer, ja sigui des del gedit o una altra aplicació.

- Per a seleccionar tot el text d'un fitxer, trieu Edita Selecciona-ho tot.

### Com desfer i refer els canvis

Per a desfer un canvi que heu fet, trieu Edita Desfés. Per a refer aquesta acció, trieu Edita Refés.

## Com cercar i reemplaçar

Al gedit hi ha dues maneres de cercar text. Podeu utilitzar el diàleg Cerca per a cercar un fragment específic de text o la Cerca incremental per a ressaltar el text coincident mentre l'introduïu.

### Com trobar un text

Per a cercar una cadena de text d'un fitxer, realitzeu els passos següents:

1. Trieu Cerca Cerca per a mostrar el diàleg de Cerca.

2. Introduïu la cadena que voleu trobar al camp Cerca. Podeu incloure caràcters especials com ara una línia nova o una tabulació. Vegeu la .

3. Feu clic a Cerca per a cercar la primera ocurrència de la cadena en el fitxer després de la posició actual del cursor. Si el gedit troba la cadena, l'aplicació en seleccionarà la primera ocurrència. Les altres ocurrències de la cadena es ressaltaran.

4. Per a trobar l'ocurrència següent de la cadena, feu clic a Cerca o trieu Cerca Cerca el següent. Per a trobar l'ocurrència anterior del text, trieu Cerca Cerca l'anterior.

Després que hàgiu tancat el diàleg Cerca, encara podeu moure la selecció a altres ocurrències de text en seleccionar Cerca Cerca el següent i Cerca Cerca l'anterior.

Per a suprimir el ressaltat del text, trieu Cerca Neteja el ressaltat.

### Cerca incremental

La cerca incremental ressalta el text coincident al document mentre l'escriviu lletra per lletra (això és semblant a la funció de cerca de diversos navegadors web).

Per a iniciar la cerca incremental, trieu Cerca Cerca incremental. El quadre de cerca apareixerà a la part superior de l'àrea de visualització.

Comenceu a escriure i el text que coincideixi es ressaltarà al document. La primera instància després de la posició del cursor se seleccionarà.

Per a avançar la selecció a la coincidència següent mentre manteniu el quadre de cerca incremental obert, premeu Ctrl G. Premeu Ctrl Maj G per a tornar a la coincidència anterior.

També podeu utilitzar les tecles de cursor amunt i avall o la roda del ratolí per a moure la selecció entre coincidències.

### Com reemplaçar un text

Per a cercar una cadena a un fitxer i reemplaçar la cadena amb una cadena alternativa, realitzeu els passos següents:

1. Trieu Cerca Reemplaça per a mostrar el diàleg Reemplaça.

2. Introduïu la cadena que voleu trobar al camp Cerca. Podeu incloure caràcters especials com ara una línia nova o una tabulació. Vegeu la .

3. Introduïu al camp Reemplaça per la cadena que vulgueu utilitzar per a reemplaçar la cadena cercada.

Per a examinar cada ocurrència de la cadena abans de reemplaçar-la, feu clic a Cerca. Si el gedit troba la cadena, l'aplicació la seleccionarà. Feu clic a Reemplaça per a reemplaçar l'ocurrència de la cadena seleccionada. Per a trobar l'ocurrència següent de la cadena, feu clic un altre cop a Cerca.

Per a reemplaçar totes les ocurrències de la cadena del document, feu clic a Reemplaça-ho tot.

### Opcions de cerca i reemplaçament

El diàleg de Cerca i el diàleg Reemplaça tenen les opcions següents:

- Seleccioneu l'opció Coincidència de majúscules i minúscules per a només trobar ocurrències de la cadena que coincideixen en majúscules i minúscules amb el text que heu introduït. Per exemple, amb Coincidència de majúscules i minúscules seleccionat, «TEXT» no coincideix amb «text».

- Seleccioneu l'opció Només coincideix la paraula sencera per a només trobar ocurrències de la cadena que coincideixen amb tota la paraula del text que heu introduït. Per exemple, amb Només coincideix la paraula sencera seleccionat, «text» no coincideix amb «textura».

- Seleccioneu l'opció Cerca cap enrere per a cercar enrere cap a l'inici del document.

- Seleccioneu l'opció Continua des de l'inici per a cercar fins al final del document i llavors continuar la cerca des de l'inici del document.

### Caràcters especials

Podeu incloure les seqüències d'escapada següents al text per a representar caràcters especials per a cercar o reemplaçar:

`\n`

  Especifica una línia nova.

`\t`

  Especifica un caràcter de tabulació.

`\r`

  Especifica un caràcter de retorn.

`\\`

  El caràcter de barra inversa s'ha d'escapar si s'està cercant. Per exemple, si esteu cercant el literal «`\n`», heu d'introduir «\\n» al camp Cerca. O si esteu cercant una seqüència de barres inverses, heu de doblar el nombre de barres inverses que cerqueu.

### Com posicionar el cursor a una línia específica

Per a posicionar del cursor a una línia específica al fitxer actual, trieu Cerca Vés a la línia. Apareixerà el quadre de número de línia a la part superior de l'àrea de visualització.

Comenceu a introduir el número de línia on voleu moure el cursor i el document es desplaçarà a la línia especificada.

Per a tancar el quadre i moure el cursor a la línia especificada, premeu Retorn.

## Impressió

### Com establir les opcions de la pàgina

Per a establir les opcions de la pàgina, trieu Fitxer Configuració de la pàgina per a mostrar el diàleg Configuració de la pàgina.

El diàleg Configuració de la pàgina us permet especificar les opcions d'impressió següents:

#### Pestanya general

Imprimeix el ressaltat de la sintaxi

  Seleccioneu aquesta opció per a imprimir el ressaltat de la sintaxi. Per a obtenir més informació sobre el ressaltat de la sintaxi, vegeu la .

Imprimeix les capçaleres de la pàgina

  Seleccioneu aquesta opció per a incloure una capçalera a cada pàgina que imprimiu. No podeu configurar la capçalera.

Números de línia

  Seleccioneu l'opció Imprimeix els números de línia per a incloure els números de línia quan imprimiu un fitxer.

  Utilitzeu el quadre de selecció de valors Número cada ... línies per a especificar cada quan s'ha d'imprimir el número de línia. Per exemple cada 5 línies, cada 10 línies, etc.

Ajustament de línia

  Seleccioneu l'opció Habilita l'ajustament de text per a ajustar el text a la línia següent quan s'arriba a un número de caràcters, quan imprimiu un fitxer. L'aplicació compta les línies ajustades com a una sola línia per a la numeració.

  Seleccioneu l'opció No separis les paraules en dues línies per a ajustar el text a la línia següent, a nivell de paraula, quan imprimiu un fitxer.

#### Tipus de lletres

Cos

  Feu clic a aquest botó per a seleccionar el tipus de lletra a utilitzar per a imprimir el text del cos d'un fitxer.

Números de línia

  Feu clic a aquest botó per a seleccionar el tipus de lletra a utilitzar per a imprimir els números de línia.

Capçaleres i peus de pàgina

  Feu clic a aquest botó per a seleccionar el tipus de lletra a utilitzar per a imprimir les capçaleres i peus de pàgina d'un fitxer.

Per a reiniciar els tipus de lletra als tipus de lletra predeterminats per a imprimir un fitxer del gedit, feu clic a Restaura els tipus de lletra predeterminats.

### Impressió d'un document

Podeu utilitzar el gedit per a realitzar les operacions d'impressió següents:

- Imprimir un document a una impressora.

- Imprimir la sortida de l'ordre d'imprimir a un fitxer.

Si imprimiu a un fitxer, el gedit envia la sortida del fitxer a un fitxer de format de preimpressió. Els formats de preimpressió més habituals són el PostScript i el Portable Document Format (PDF).

Per a previsualitzar les pàgines que voleu imprimir, trieu Fitxer Previsualitza la impressió.

Per a imprimir el fitxer actual a una impressora o fitxer, trieu Fitxer Imprimeix per a mostrar el diàleg Imprimeix.

El diàleg Imprimeix us permet especificar les opcions d'impressió següents:

#### Pestanya de tasca

Rang d'impressió

  Seleccioneu una de les opcions següents per a determinar quantes pàgines imprimir:

  - Tot

    Seleccioneu aquesta opció per a imprimir totes les pàgines del fitxer.

  - Línies

    Seleccioneu aquesta opció per a imprimir només les línies especificades. Utilitzeu els quadres de selecció de valors Des de i A per a especificar el rang de línies.

  - Selecció

    Seleccioneu aquesta opció per a imprimir només el text seleccionat. Aquesta opció només està disponible si seleccioneu text.

Còpies

  Utilitzeu el quadre de selecció de valors Número de còpies per a especificar el número de còpies que voleu imprimir del fitxer.

  Si imprimiu diverses còpies del fitxer, seleccioneu l'opció Compagina per a compaginar les còpies impreses.

#### Pestanya d'impressora

Impressora

  Utilitzeu aquesta llista desplegable per a seleccionar la impressora on voleu per a imprimir el fitxer.

Paràmetres

  Utilitzeu aquesta llista desplegable per a seleccionar els paràmetres de la impressora.

  Per a configurar la impressora, feu clic a Configura. Per exemple, podeu habilitar o inhabilitar la impressió doble o la impressió retardada, si la impressora admet aquesta funcionalitat.

Ubicació

  Utilitzeu aquesta llista desplegable per a seleccionar un dels destins d'impressió següents:

  CUPS

    Imprimeix el fitxer a una impressora CUPS.

    Si la impressora seleccionada és una impressora CUPS, el CUPS és l'única entrada d'aquesta llista desplegable.

  lpr

    Imprimeix el fitxer a una impressora.

  Fitxer

    Imprimeix el fitxer a un fitxer PostScript.

    Feu clic a Anomena i desa per a mostrar un diàleg on podeu especificar el nom i la ubicació del fitxer PostScript.

  Personalitzat

    Utilitzeu l'ordre especificada per a imprimir el fitxer.

    Introduïu el nom de l'ordre al quadre de text. Incloent tots els arguments de la línia d'ordres.

Estat

  Aquesta funcionalitat no està implementada en aquesta versió del gedit.

Tipus

  Aquesta funcionalitat no està implementada en aquesta versió del gedit.

Comentari

  Aquesta funcionalitat no està implementada en aquesta versió del gedit.

#### Pestanya del paper

Mida del paper

  Utilitzeu aquesta llista desplegable per a seleccionar la mida del paper on voleu imprimir el fitxer.

Amplada

  Utilitzeu aquest quadre de selecció de valors per a especificar l'amplada del paper. Utilitzeu la llista desplegable adjacent per a canviar la unitat de mesura.

Alçada

  Utilitzeu aquest quadre de selecció de valors per a especificar l'alçada del paper.

Orientació de l'alimentació

  Utilitzeu aquesta llista desplegable per a seleccionar l'orientació del paper a l'impressora.

Orientació de la pàgina

  Utilitzeu aquesta llista desplegable per a seleccionar l'orientació de la pàgina.

Disposició

  Utilitzeu aquesta llista desplegable per a seleccionar la disposició de la pàgina. Es mostrarà una previsualització de cada disposició que seleccioneu a l'àrea de Previsualització.

Safata de paper

  Utilitzeu aquesta llista desplegable per a seleccionar la safata de paper.

## Funcions de programació

Diverses de les funcions per a programar del gedit les proporcionen els connectors. Per exemple, el connector «Llistat de marcadors» proporciona una llista dels marcadors utilitzats normalment per a marcar llenguatges. Vegeu la .

### Ressaltat de la sintaxi

El ressaltat de la sintaxi fa el codi font més fàcil llegir en mostrar les diferents parts del text en diferents colors.

El gedit tria un mode apropiat de ressaltat de la sintaxi basat en el tipus de document. Per a reemplaçar el mode de ressaltat de la sintaxi, trieu Visualitza Mode de ressaltat i trieu un dels elements de menú següents:

Normal

  No mostris cap ressaltat de la sintaxi.

Codis font

  Mostra el ressaltat de la sintaxi per a editar codi font. Utilitzeu el submenú Codis font per a seleccionar el tipus de codi font.

Marcatge

  Mostra el ressaltat de la sintaxi per a editar codi de marcatge. Utilitzeu el submenú Marcatge per a seleccionar el tipus de codi de marcatge.

Scripts

  Mostra el ressaltat de la sintaxi per a editar codi d'script. Utilitzeu el submenú Scripts per a seleccionar el tipus de codi d'script.

Altres

  Mostra el ressaltat de la sintaxi per a editar altres tipus de codi. Utilitzeu el submenú Altres per a seleccionar el tipus de codi.

### Condueix la sortida d'una ordre a un fitxer

Podeu utilitzar el gedit per a conduir la sortida d'una ordre a un fitxer de text. Per exemple, per a conduir la sortida d'una ordre `ls` a un fitxer de text, escriviu `ls | gedit` i premeu Retorn.

La sortida de l'ordre `ls` es mostrarà a un fitxer de text nou a la finestra del gedit.

Alternativament, podeu utilitzar el connector Eines externes per a conduir la sortida d'una ordre al fitxer actual.

## Dreceres de teclat

Utilitzeu les dreceres de teclat per a realitzar tasques més ràpidament que amb el ratolí i els menús. Les taules següents llisten totes les dreceres de teclat del gedit.

Per a obtenir més informació sobre les dreceres de teclat, vegeu la Guia d'usuari de l'escriptori.

#### Pestanyes

Dreceres per a les pestanyes:

Tecla de drecera | Ordre
--- | ---
Ctrl + Alt + RePàg | Commuta a la pestanya següent a l'esquerra.
Ctrl + Alt + AvPàg | Commuta a la pestanya següent a la dreta.
Ctrl + W | Tanca la pestanya.
Ctrl + Maj + L | Desa totes les pestanyes.
Ctrl + Maj + W | Tanca totes les pestanyes.
Alt + n | Salta a l'enèsima pestanya.

#### Fitxers

Dreceres per a treballar amb fitxers:

Tecla de drecera | Ordre
--- | ---
Ctrl + N | Crea un document nou.
Ctrl + O | Obre un document.
Ctrl + L | Obre una ubicació.
Ctrl + S | Desa el document actual al disc.
Ctrl + Maj + S | Desa el document actual amb un nom de fitxer nou.
Ctrl + P | Imprimeix el document actual.
Ctrl + Maj + P | Previsualitza la impressió.
Ctrl + W | Tanca el document actual.
Ctrl + Q | Surt del gedit.

#### Edita

Dreceres per a editar documents:

Tecla de drecera | Ordre
--- | ---
Ctrl + Z | Desfés l'última acció.
Ctrl + Maj + Z | Refés l'última acció desfeta.
Ctrl + X | Retalla el text o regió seleccionat i el col·loca al porta-retalls.
Ctrl + C | Copia el text o regió seleccionat al porta-retalls.
Ctrl + V | Enganxa el contingut del porta-retalls.
Ctrl + A | Selecciona-ho tot.
Ctrl + D | Suprimeix la línia actual.

#### Subfinestres

Dreceres per a mostrar i amagar les subfinestres:

Tecla de drecera | Ordre
--- | ---
F9 | Mostra/amaga la subfinestra lateral.
Ctrl + F9 | Mostra/amaga la subfinestra inferior.

#### Cerca

Dreceres per a cercar:

Tecla de drecera | Ordre
--- | ---
Ctrl + F | Cerca una cadena.
Ctrl + G | Cerca la instància següent de la cadena.
Ctrl + Maj + G | Cerca la instància anterior de la cadena.
Ctrl + K | Cerca interactiva.
Ctrl + H | Cerca i reemplaça.
Ctrl + Maj + K | Neteja el ressaltat.
Ctrl + I | Ves a la línia.

#### Eines

Dreceres per a les eines:

Tecla de drecera | Ordre
--- | ---
Maj + F7 | Comprova l'ortografia (amb connector).
Alt + F12 | Suprimeix els espais al final de les línies (amb connector).
Ctrl + T | Sagna (amb connector).
Ctrl + Maj + T | Suprimeix el sagnat (amb connector).
F8 | Executa el «make» al directori actual (amb connector).
Ctrl + Maj + D | Llistat del directori (amb connector).

#### Ajuda

Dreceres per a l'ajuda:

Tecla de drecera | Ordre
--- | ---
F1 | Obre el manual d'usuari del gedit.

## Preferències

Per a configurar el gedit, trieu Edita Preferències. El diàleg Preferències conté les categories següents:

### Visualitza les preferències

Ajustament de línia

  Seleccioneu l'opció Habilita l'ajustament de text per a fer que les línies llargues de text es converteixin en paràgrafs enlloc de continuar pel final de la finestra de text. Això evita haver de desplaçar-se horitzontalment.

  Seleccioneu l'opció No separis les paraules en dues línies per a fer que l'opció d'ajustament del text conservi la paraula sencera quan el text salti a la línia següent. Això fa el text més fàcil de llegir.

Números de línia

  Seleccioneu l'opció Mostra els números de línia per a mostrar els números de línia a la banda esquerra de la finestra del gedit.

Línia actual

  Seleccioneu l'opció Ressalta la línia actual per a ressaltar la línia on està ubicat el cursor.

Marge dret

  Seleccioneu l'opció Mostra el marge dret per a mostrar una línia vertical que indica el marge dret.

  Utilitzeu el quadre de selecció de valors Marge dret a la columna per a especificar la ubicació de la línia vertical.

Coincidència de claudàtors

  Seleccioneu l'opció Ressalta el claudàtor concordant per a ressaltar el claudàtor corresponent quan el cursor està ubicat en un caràcter de claudàtor.

### Preferències de l'editor

Pestanyes

  Utilitzeu el quadre de selecció de valors Amplada de la tabulació per a especificar l'amplada de l'espai que el gedit insereix quan premeu la tecla Tab.

  Seleccioneu l'opció Insereix espais en comptes de tabulacions per a especificar que el gedit insereixi espais enlloc d'un caràcter de tabulació quan premeu la tecla Tab.

Sagnat automàtic

  Seleccioneu l'opció Habilita el sagnat automàtic per a especificar que la línia següent inicia el nivell de sagnat a la línia actual.

Desament de fitxers

  Seleccioneu l'opció Crea una còpia de seguretat dels fitxers abans de desar-los per a crear una còpia de seguretat d'un fitxer cada cop que deseu el fitxer. La còpia de seguretat del fitxer conté un ~ al final del nom de fitxer.

  Seleccioneu l'opció Desa els fitxers automàticament cada ... minuts per a desar automàticament el fitxer actual a intervals regulars. Utilitzeu el quadre de selecció de valors per a especificar l'interval per a desar el fitxer.

### Preferències de tipus de lletra i colors

Tipus de lletra

  Seleccioneu l'opció Utilitza el tipus de lletra del tema predeterminat per a utilitzar el tipus de lletra del sistema predeterminat per al text a la finestra de text del gedit.

  El camp Tipus de lletra de l'editor mostra el tipus de lletra que el gedit utilitza per a mostrar el text. Feu clic al botó per a especificar el tipus de lletra, l'estil i la mida a utilitzar per al text.

Esquema de colors

  Podeu triar un esquema de color des de la llista d'esquemes de colors. Per defecte, els esquemes de color següents estan instal·lats:

  Clàssic

    Esquema de color clàssic basat en l'esquema de color del gvim.

  Cobalt

    Esquema de color basat en el blau.

  Kate

    Esquema de color que s'utilitza en l'editor de text Kate.

  Oblivion

    Esquema de color fosc que utilitza la paleta de colors del Tango.

  Tango

    Esquema de color que utilitza la paleta de colors del Tango.

  Podeu afegir un esquema de color nou fent clic a Afegeix... i seleccionant el fitxer d'esquema de color.

  Podeu suprimir l'esquema de color seleccionat fent clic a Suprimeix

### Preferències dels connectors

Els connectors afegeixen funcions extres al gedit. Per a obtenir més informació sobre els connectors i com utilitzar connectors integrats, vegeu la .

#### Com habilitar un connector

Per a habilitar un connector del gedit, realitzeu els passos següents:

1. Trieu Edita Preferències.

2. Seleccioneu la pestanya Connectors.

3. Seleccioneu la casella de selecció al costat del nom del connector que voleu habilitar.

4. Feu clic a Tanca per a tancar el diàleg Preferències.

#### Com inhabilitar un connector

Un connector continuarà habilitat quan sortiu del gedit.

Per a inhabilitar un connector del gedit, realitzeu els passos següents:

1. Trieu Edita Preferències.

2. Seleccioneu la pestanya Connectors.

3. Desseleccioneu la casella de selecció al costat del nom del connector que voleu inhabilitar.

4. Feu clic a Tanca per a tancar el diàleg Preferències.

## Connectors

### Treball amb connectors

Podeu afegir funcions addicionals al gedit en habilitar connectors. Un connector és un programa addicional que millora la funcionalitat d'una aplicació. Els connectors afegeixen elements nous als menús del gedit per a les funcions noves que proporcionen.

Diversos connectors ja venen integrats amb el gedit i en podeu instal·lar més. El lloc web del gedit llista connectors de tercers.

Per a habilitar i inhabilitar connectors o veure quins connectors estan habilitats actualment, vegeu les Preferències dels connectors.

Els connectors següents venen integrats amb el gedit:

- Canvia les majúscules/minúscules us permet canviar les majúscules/minúscules del text seleccionat.

- Estadístiques del document mostra el número de línies, paraules i caràcters al document.

- Eines externes us permet executar ordres externes des del gedit.

- Navegador de fitxers us permet navegar pels fitxers i carpetes a la subfinestra lateral.

- Sagna les línies afegeix i suprimeix el sagnat a les línies seleccionades.

- Insereix la data/hora afegeix la data i hora actuals a un document.

- Modes de línia us permet establir preferències d'edició per a documents individuals i admet estils de modes de línia de l'Emacs, el Kate i el Vim.

- Consola Python us permet executar ordres en el llenguatge de programació Python.

- Fragments us permet emmagatzemar fragments de text utilitzats freqüentment i inserir-los ràpidament a un document.

- Ordena ordena les línies de text seleccionades en ordre alfabètic.

- Comprovador d'ortografia corregeix l'ortografia del text seleccionat o marca automàticament els errors al document.

- Llistat de marcadors us permet inserir marcadors utilitzats freqüentment per a HTML i altres llenguatges des d'una llista a la subfinestra lateral.

For more information on creating plugins, see the gedit website.

### Connector de canvi de les majúscules/minúscules

El connector Canvia les majúscules/minúscules canvia les majúscules/minúscules del text seleccionat.

Els elements següents s'afegeixen al menú Edita quan s'habilita el connector Canvia les majúscules/minúscules.

Element del menú | Acció | Exemple
--- | --- | ---
Edita Canvia les majúscules/minúscules Tot en majúscules | Canvia cada caràcter a majúscules | `Aquest text` es torna `AQUEST TEXT`
Edita Canvia les majúscules/minúscules Tot en minúscules | Canvia cada caràcter a minúscules. | `Aquest text` es torna `aquest text`
Edita Canvia les majúscules/minúscules Inverteix les majúscules/minúscules | Canvia cada caràcter en minúscules a majúscules i canvia cada caràcter en majúscules a minúscules. | `Aquest Text` es torna `aQUEST tEXT`
Edita Canvia les majúscules/minúscules Majúscules/minúscules del títol | Canvia els primer caràcter de cada paraula a majúscules. | `aquest text` es torna `Aquest Text`

### Connector d'estadístiques del document

El connector Estadístiques del document compta el número de línies, paraules, caràcters amb espais, caràcters sense espais i bytes del fitxer actual. El connector mostra els resultats al diàleg Estadístiques del document. Per a utilitzar el connector Estadístiques del document, realitzeu els passos següents:

1. Trieu Eines Estadístiques del document per a mostrar el diàleg Estadístiques del document. El diàleg Estadístiques del document mostra la informació següent sobre el fitxer:

   - Número de línies al document actual.

   - Número de paraules al document actual.

   - Número de caràcters, incloent-hi els espais, al document actual.

   - Número de caràcters, sense incloure-hi el espais, al document actual.

   - Número de bytes al document actual.

2. Podeu seguir actualitzant el fitxer del gedit mentre el diàleg Estadístiques del document està obert. Per a refrescar els continguts del diàleg Estadístiques del document, feu clic a Actualitza.

### Connector d'eines externes

El connector Eines externes us permet executar ordres externes des del gedit. Podeu conduir contingut a una ordre i explotar la seva sortida (per exemple el sed) o executar una ordre predefinida (per exemple el make).

Utilitzeu el Gestor d'eines externes per a crear i editar ordres. Per a executar una ordre externa, trieu-la des del menú Eines.

#### Ordres integrades

El connector Eines externes proporciona les ordres següents:

Munta

  Executa el make al directori actual del document.

Llistat del directori

  Llista els continguts del directori actual del document en un document nou.

Variables d'entorn

  Mostra la llista de variables d'entorn a la subfinestra inferior.

Grep

  Cerca un terme a tots els fitxers del directori actual del document, utilitzant un patró de coincidència. Els resultats es mostren a la subfinestra inferior.

Suprimeix espais al final de les línies

  Suprimeix tots els espais al final de les línies del document.

#### Com definir una ordre

Per a afegir una ordre externa, trieu Eines Eines externes.

A la finestra Gestor d'eines externes, feu clic a Nou. Podeu especificar els detalls següents per a una ordre nova:

Descripció

  Aquesta descripció es mostra a la barra d'estat quan es tria l'ordre del menú.

Accelerador

  Introduïu una drecera de teclat per a l'ordre.

Ordres

  Les ordres actuals a executar. Es poden utilitzar diverses variables d'entorn del gedit per a passar contingut a aquestes ordres. Vegeu la .

Entrada

  El contingut a donar a les ordres (com ara stdin): el text sencer del document actual o la selecció, línia o paraula actual.

Sortida

  Què fer amb la sortida de les ordres: mostrar a la subfinestra inferior, col·locar a un document nou o col·locar al document actual al final, a la posició del cursor o reemplaçant la selecció o tot el document.

Aplicabilitat

  Determina quins tipus de documents poden ser afectats per l'ordre, per exemple si s'han desat o no i si són locals o remots.

#### Com editar i suprimir eines

Per a editar una eina, seleccioneu-la a la llista i realitzeu canvis a les seves propietats.

Per a canviar el nom d'una eina, feu clic un altre cop a la llista.

Per a restaurar una eina integrada que heu canviat, premeu Recupera.

Per a suprimir una eina, seleccioneu-la a la llista i premeu Suprimeix. No podeu suprimir eines integrades, només aquelles que heu creat.

#### Variables

Podeu utilitzar les variables següents al camp Ordres de la definició de l'ordre:

- GEDIT_CURRENT_DOCUMENT_URI

- GEDIT_CURRENT_DOCUMENT_NAME

- GEDIT_CURRENT_DOCUMENT_SCHEME

- GEDIT_CURRENT_DOCUMENT_PATH

- GEDIT_CURRENT_DOCUMENT_DIR

- GEDIT_DOCUMENTS_URI

- GEDIT_DOCUMENTS_PATH

### Connector de navegador de fitxers

El connector Navegador de fitxers mostra el vostres fitxers i carpetes a la subfinestra lateral, permetent-vos obrir ràpidament els fitxers.

Per a visualitzar el navegador de fitxers, trieu Visualitza Subfinestra lateral i feu clic a la pestanya que mostra la icona del navegador de fitxers a la part inferior de la subfinestra lateral.

#### Com navegar pels vostres fitxers

La pestanya del navegador de fitxers inicialment mostra les adreces d'interes del vostre gestor de fitxers. Per a navegar pels continguts de qualsevol element, feu-hi doble clic.

Per a mostrar una carpeta pare, trieu-la a la llista desplegable o premeu la fletxa amunt a la barra d'eines del navegador de fitxers.

Per a mostrar la carpeta que conté el document en què esteu treballant actualment, feu clic amb el botó secundari a la llista de fitxers i trieu Establiu l'arrel del document actiu.

#### Com obrir un fitxer

Per a obrir un fitxer al gedit, feu-hi doble clic a la llista de fitxers.

#### Com crear fitxers i carpetes

Per a crear un fitxer de text nou i buit a la carpeta actual que es mostra al navegador, feu clic amb el botó secundari a la llista de fitxers i trieu Fitxer nou.

Per a crear una carpeta nova a la carpeta actual que es mostra al navegador, feu clic amb el botó secundari a la llista de fitxers i trieu Carpeta nova.

### Connector de sagnat de línies

El connector Sagna les línies afegeix o suprimeix espai a l'inici de les línies de text.

Per a sagnar o desfer el sagnat del text, realitzeu els passos següents:

1. Seleccioneu les línies que voleu sagnar. Per a sagnar o desfer el sagnat d'una sola línia, col·loqueu el cursor a qualsevol lloc d'aquesta línia.

2. - Per a sagnar el text, trieu Edita Sagna.

   - Per a suprimir el sagnat, trieu Edita Desagna.

La quantitat d'espai utilitzat i si s'ha d'utilitzar el caràcter de tabulació o caràcters d'espai; depèn dels paràmetres Tabulacions a l'editor de preferències. Vegeu la .

### Connector d'inserció de la la data/hora

El connector Insereix la data/hora insereix la data i hora actual a un document. Per a utilitzar el connector d'inserir la data/hora, realitzeu els passos següents:

1. Trieu Edita Insereix la data i hora.

   Si no teniu configurat el connector d'inserció de la la data/hora per a inserir automàticament la data/hora sense sol·licitar-vos-en el format, el gedit mostrarà el diàleg Insereix la data i hora. Seleccioneu el format apropiat de data/hora de la llista. Feu clic a Insereix per a tancar el diàleg Insereix la data i hora. El gedit inserirà la data/hora a la posició del cursor a la fila actual.

   Si heu configurat el gedit per a utilitzar un format particular de data/hora, no es mostrarà el diàleg Insereix la data i hora. La data/hora s'inserirà automàticament a la posició del cursor a la fila actual.

#### Configuració del connector d'inserir la data/hora

Per a configurar el connector d'inserir la data/hora, realitzeu els passos següents:

1. Trieu Edita Preferències.

2. Seleccioneu la pestanya Connectors.

3. Seleccioneu el connector Insereix la data/hora.

4. Feu clic a Configura el connector per a mostrar el diàleg Configura el connector per inserir la data/hora.

5. Seleccioneu una de les opcions, tal com es mostra:

   - Per a especificar el format de data/hora cada cop que inseriu la data/hora, seleccioneu l'opció Pregunta per un format.

   - Per a utilitzar el mateix format proporcionat pel gedit cada cop que inseriu la data/hora, seleccioneu l'opció Utilitza el format seleccionat, llavors seleccioneu el format apropiat de la llista. Quan seleccioneu aquesta opció, el gedit no us sol·licitarà el format de la data/hora quan trieu Edita Insereix la data i hora.

   - Per a utilitzar el mateix format personalitzat cada cop que inseriu la data/hora, seleccioneu l'opció Utilitza un format personalitzat, llavors introduïu el format apropiat al quadre de text. Per a obtenir més informació sobre com especificar un format personalitzat, vegeu el strftime 3. Quan seleccioneu aquesta opció, el gedit no us sol·licitarà el format de la data/hora quan trieu Edita Insereix la data i hora.

6. Feu clic a D'acord per a tancar el diàleg Configura el connector per inserir la data/hora.

7. Per a tancar el diàleg Preferències, feu clic a Tanca.

### Connector de modes de línia

El connector Modes de línia us permet establir les preferències per a documents individuals. Un mode de línia és una línia de text a l'inici o final del document amb paràmetres que el gedit reconeix.

Les preferències establertes utilitzant els modes de línia tenen preferència sobre les especificades al diàleg de preferències.

Podeu establir les preferències següents amb els modes de línia:

- Amplada de la tabulació

- Amplada del sagnat

- Inserir espais en comptes de tabuladors

- Ajustament de línia

- Amplada del marge dret

El connector Modes de línia admet un subconjunt de les opcions que utilitzen altres editors de text com l'Emacs, el Kate i el Vim.

#### Modes de línia de l'Emacs

Les primeres dues línies d'un document s'analitzen cercant modes de línia de l'Emacs.

S'admeten les opcions de l'Emacs per a tab-width, indent-offset, indent-tabs-mode i autowrap. Per a obtenir més informació, vegeu el Manual del GNU Emacs.

#### Modes de línia del Kate

Les primeres i últimes deu línies d'un document s'analitzen cercant modes de línia del Kate.

S'admeten les opcions del Kate per a tab-width, indent-width, space-indent, word-wrap i word-wrap-colum. Per a obtenir més informació, vegeu el lloc web del Kate.

#### Modes de línia del Vim

Les primeres i últimes tres línies d'un document s'analitzen cercant modes de línia del Vim.

S'admeten les opcions del Vim per a et, expandtab, ts, tabstop, sw, shiftwidth, wrap i textwidth. Per a obtenir més informació, vegeu el lloc web del Vim.

### Connector de consola Python

El connector Consola Python us permet executar ordres en el llenguatge de programació Python des del gedit. En habilitar el connector s'afegirà una pestanya a la subfinestra inferior. Aquest mostra l'última sortida i un camp d'entrada d'ordres.

Les ordres introduïdes a la consola Python no es comproven abans d'executar-les. Per tant és possible penjar el gedit, per exemple en introduir un bucle infinit.

### Connector de fragments

El connector Fragments us permet emmagatzemar fragments de text utilitzats normalment, anomenats fragments, i inserir-los ràpidament a un document.

Els fragments són específics a la sintaxi del llenguatge del document actual. Per exemple, quan esteu treballant amb un document HTML, podeu triar des d'una llista de fragments que són útils per a l'HTML. A més, alguns fragments són globals i estan disponibles a tots els documents.

Un número de fragments integrats s'instal·len amb el gedit, els quals poden ser modificats.

#### Com inserir fragments

Per a inserir un fragment a un document, teclegeu el seu disparador de tabulador i premeu Tab. Normalment el disparador de tabulador d'un fragment són les primeres lletres del fragment o alguna altra cosa que sigui curta i fàcil de recordar.

Alternativament, premeu Ctrl Espai per a veure una llista dels fragments que podeu inserir.

#### Com afegir fragments

Per a crear un fragment nou, feu el següent:

1. Trieu Eines Gestiona fragments. S'obrirà la finestra Gestor de fragments.

2. La llista dels fragments està agrupada per llenguatge. Seleccioneu el llenguatge on voleu afegir un fragment, o bé un fragment en aquell grup de llenguatge. Per a afegir un fragment a tots els llenguatges, trieu Global a la part superior de la llista. Per defecte es mostrarà la sintaxi del document en el qual esteu treballant actualment.

3. Feu clic a Nou. Apareixerà un fragment nou a la llista.

4. Introduïu la informació següent per al fragment nou:

   Nom

     Introduïu un nom per al fragment al camp de text a la llista de fragments. El nom d'un fragment només serveix com a recordatori del seu propòsit. Podeu canviar el nom d'un fragment que heu creat en fer-hi clic a la llista.

   Text del fragment

     Introduïu el text del fragment al quadre de text Edita el fragment. Per a saber els codis especials que podeu utilitzar, vegeu la .

     Podeu tornar a la finestra del document per a copiar text sense tancar la finestra del Gestor de fragments.

   Disparador de tabulador

     Introduïu el disparador de tabulador per al fragment. Aquest és el text que heu d'escriure abans de prémer Tab per a inserir el fragment.

     L'etiqueta ha de ser una sola paraula amb només lletres o un sol caràcter. El Disparador de tabulador es ressaltarà en vermell si s'ha introduït un disparador de tabulador no vàlid.

   Tecla de drecera

     Introduïu una tecla de drecera a utilitzar per a inserir el fragment.

#### Com editar i suprimir fragments

Per a editar un fragment, seleccioneu-lo a la llista i realitzeu els canvis a les seves propietats d'activació i text.

Per a canviar el nom d'un fragment, feu-hi clic un altre cop a la llista.

Per a restaurar un fragment integrat que heu modificat, premeu Recupera.

Per a suprimir un fragment, seleccioneu-lo a la llista i premeu Suprimeix. No podeu suprimir fragments integrats, només aquells que heu creat.

#### Substitució de fragments

A més d'inserir un text emmagatzemat, un fragment pot incloure text personalitzat o marcar els espais on podeu afegir text un cop s'hagi inserit el fragment al document.

Podeu utilitzar els codis de text variable següents al text del fragment:

Texts variables per a tabuladors

  `$n` defineix un text variable per a tabulador, on `n` és qualsevol número des d'un en amunt.

  `${n:default}` defineix un text variable per a tabulador amb un valor predeterminat.

  Un text variable per a tabulador marca un espai al text del fragment on podeu afegir text addicional després d'inserir el fragment.

  Per a utilitzar els texts variables per a tabuladors, inseriu un fragment de forma normal. El cursor s'ubicarà al primer text variable per a tabulador. Escriviu el text i premeu Tab per a anar al següent text variable per a tabulador. El número al codi del text variable defineix l'ordre en què avançarà la tabulació a cada ubicació del text.

  Premeu Maj Tab per a tornar al text variable per a tabulador anterior. En prémer Tab quan no hi ha més texts variables per a tabulador es mourà el cursor al final del text del fragment o al final del text variable si existeix.

Rèpliques de texts variables

  Un text variable per a tabulador repetit replicarà el text variable ja definit. Això us permet escriure un sol cop el text que voleu que aparegui diverses vegades al fragment.

Text variable de final

  `$0` defineix el text variable de final. Aquest us permet de finalitzar de treballar amb el fragment amb el cursor a un punt diferent que el final del fragment de text.

Variables d'entorn

  Les variables d'entorn com ara `$PATH` i `$HOME` són substituïdes al fragment de text. També es poden utilitzar les variables d'entorn següents específiques del gedit.

  $GEDIT_SELECTED_TEXT

    El text seleccionat actualment.

  $GEDIT_FILENAME

    El nom de fitxer complet del document o una cadena buida si el document encara no s'ha desat.

  $GEDIT_BASENAME

    El nom base del nom de fitxer del document o una cadena buida si el document encara no s'ha desat.

  $GEDIT_CURRENT_WORD

    La paraula a la ubicació del cursor al document. Quan s'utilitza aquesta variable, la paraula actual serà reemplaçada pel fragment de text.

Texts variables de l'interpret d'ordres

  `$(cmd)` és reemplaçat pel resultat d'executar cmd a l'interpret d'ordres.

  `$(n:cmd)` us permet donar una referència a aquest text variable, on n és qualsevol número de 1 en amunt. Utilitzeu `$n` per a utilitzar la sortida d'un text variable de l'interpret d'ordres com a entrada d'una altre.

Texts variables de Python

  `$<cmd>` és reemplaçat pel resultat d'avaluar cmd a l'interpretador Python.

  `$<a:cmd>` especifica un altre text variable Python com a dependència, on a proporciona el seu ordre al fragment. Això us permet utilitzar funcions Python definides a un altre fragment. Per a especificar diverses dependències, separeu els números amb comes com aquestes: `$<a,b:cmd>`

  Per a utilitzar una variable a tots els altres fragments Python, declareu-la com a `global`.

### Connector d'ordenació

El connector Ordena col·loca les línies seleccionades de text en ordre alfabètic.

No podeu desfer l'operació d'ordenació, de manera que hauríeu de desar el fitxer abans de realitzar l'ordenació. Per a restaurar la versió desada del fitxer després de l'operació d'ordenar, trieu Fitxer Restaura.

Per a utilitzar el connector d'ordenació, realitzeu els passos següents:

1. Seleccioneu les línies de text que voleu ordenar.

2. Trieu Edita Ordena. S'obrirà el diàleg Ordena.

3. Trieu les opcions que voleu per a l'ordenació:

   - Per a ordenar el text en ordre invers, seleccioneu Inverteix l'ordre.

   - Per a suprimir les línies duplicades, seleccioneu Suprimeix els duplicats.

   - Per a ignorar les diferències de majúscules i minúscules, seleccioneu Ignora diferències de majúscules i minúscules.

   - Per a fer que l'ordenació ignori els caràcters a l'inici de les línies, establiu el primer caràcter que s'hauria d'utilitzar per a ordenar al quadre de selecció de valors Comença per la columna.

4. Per a realitzar l'operació d'ordenació, feu clic a Ordena.

### Connector de comprovació d'ortografia

El connector Comprovador d'ortografia comprova l'ortografia del text seleccionat. Podeu configurar el gedit per a comprovar l'ortografia automàticament o podeu comprovar l'ortografia manualment, en l'idioma especificat. L'idioma i la comprovació automàtica d'ortografia s'apliquen per a cada document. Per a utilitzar el connector de comprovació d'ortografia, realitzeu els passos següents:

1. Trieu Eines Especifica l'idioma per a mostrar el diàleg Especifica l'idioma. Seleccioneu l'idioma apropiat de la llista. Feu clic a D'acord per a tancar el diàleg Especifica l'idioma.

2. Per a comprovar l'ortografia automàticament, trieu Eines Comprova l'ortografia automàticament. Per a desseleccionar la comprovació d'ortografia automàtica, trieu un altre cop Eines Comprova l'ortografia automàticament. Quan s'activa la comprovació d'ortografia automàtica es mostra una icona al costat de l'element del menú Comprova l'ortografia automàticament. La comprovació d'ortografia automàtica està desactivada per defecte, cada cop que s'inicia el gedit.

   Les paraules desconegudes es mostren d'un color diferent i subratllades. Feu clic amb el botó secundari a una paraula desconeguda i seleccioneu Suggeriments d'ortografia des del menú emergent:

   - Per a substituir la paraula desconeguda amb una altra paraula de la llista, seleccioneu la paraula substituta des del menú emergent Suggeriments d'ortografia.

   - Per a afegir la paraula desconeguda al vostre diccionari personal, seleccioneu Suggeriments d'ortografia Afegeix.

   - Per a ignorar totes les ocurrències de la paraula desconeguda, de manera que no es marcaran més com a desconegudes però no s'afegiran al vostre diccionari personal, seleccioneu Suggeriments d'ortografia Ignora-ho tot. La paraula desconeguda només s'ignorarà a la sessió actual del gedit.

3. Per a comprovar l'ortografia manualment, trieu Eines Comprova l'ortografia.

   Si no hi ha errors d'ortografia, un diàleg d'Informació mostrarà un missatge indicant que aquest document no conté paraules mal escrites. Feu clic a D'acord per a tancar el diàleg Informació.

   Si hi ha errors ortogràfics, es mostrarà el diàleg Comprova l'ortografia:

   - La Paraula mal escrita es mostrarà a la part superior del diàleg.

   - Es mostrarà un suggeriment ortogràfic conegut al quadre de text Canvia a. Podeu substituir-lo amb una altra paraula coneguda en seleccionar una paraula de la llista Suggeriments o podeu introduir directament el text al quadre de text Canvia a.

   - Per a comprovar l'ortografia del text al quadre de text Canvia a, feu clic a Comprova la paraula. Si aquesta és una paraula coneguda, la llista Suggeriments serà substituïda amb el text `(ortografia correcta)`. Si la paraula no és coneguda, apareixeran entrades noves a la llista Suggeriments.

   - Per a ignorar l'ocurrència actual de la paraula desconeguda, feu clic a Ignora. Per a ignorar totes les ocurrències de la paraula desconeguda, feu clic a Ignora-ho tot. La paraula desconeguda només s'ignorarà a la sessió actual del gedit.

   - Per a canviar l'ocurrència actual de la paraula desconeguda al text del quadre de text Canvia a, feu clic a Canvia. Per a canviar totes les ocurrències de la paraula desconeguda al text al quadre de text Canvia a, feu clic a Canvia-ho tot.

   - Per a afegir la paraula desconeguda al vostre diccionari personal, feu clic a Afegeix una paraula.

   - Per a tancar el diàleg Comprova l'ortografia, feu clic a Tanca.

### Connector del llistat de marcadors

El connector Llistat de marcadors us permet inserir marcadors habituals des d'una llista a la subfinestra lateral.

Per a utilitzar el connector del llistat de marcadors, realitzeu els passos següents:

1. Trieu Visualitza Subfinestra lateral.

2. Per defecte, la subfinestra lateral mostra una pestanya que conté una llista de documents oberts. Feu clic a la pestanya que mostra la icona + a la part inferior de la subfinestra lateral per a mostrar la pestanya del llistat de marcadors.

3. Seleccioneu la categoria de marcadors apropiada des de la llista desplegable. Per exemple HTML - Marcadors.

4. Desplaceu-vos pel llistat de marcadors per a trobar el marcador necessari.

5. Per a inserir un marcador a la posició del cursor al fitxer actual, feu doble clic al marcador al llistat de marcadors. També podeu inserir un marcador com segueix:

   - Per a inserir un marcador al fitxer actual i canviar el focus des de la subfinestra lateral a l'àrea de visualització, premeu Retorn.

   - Per a inserir un marcador al fitxer actual i mantenir el focus a la finestra Connector del llistat de marcadors, premeu Maj Retorn.

gedit
editor de text