# Εγχειρίδιο του Gedit

2007 Έργο τεκμηρίωσης του GNOME
2002 2003 2004 Sun Microsystems
2000 Eric Baudais
2009 Μάριος Ζηντίλης (m.zindilis@dmajor.org)
2009 <mk73628@hotmail.com>Μιχαήλ Κοτσαρίνης
Έργο τεκμηρίωσης του GNOME
Joachim Noreiko
Έργο τεκμηρίωσης του GNOME
GNOME
Hal Canary Προσθήκη του πίνακα συντομεύσεων πληκτρολογίου
Ομάδα τεκμηρίωσης του συστήματος επιφάνειας εργασίας της Sun Java
Sun Microsystems

    gdocteam@sun.com

Eric Baudais
Έργο τεκμηρίωσης του GNOME

     baudais@okstate.edu

Baris O Cicek έδωσε τις πληροφορίες για τις προηγούμενες αναθεωρήσεις της εφαρμογής Gedit. Γνωστοποιήσεις
Ajit Ο George έδωσε τις πληροφορίες για τις πρόσθετες λειτουργίες. Γνωστοποιήσεις
Έκδοση 1.0 του Gedit
2000

Eric Baudais baudais@okstate.edu

Έργο τεκμηρίωσης του GNOME

Εγχειρίδιο του Gedit, Έκδοση 2.0
Μάρτιος 2002

Ομάδα της Sun για την τεκμηρίωση του GNOME

Έργο τεκμηρίωσης του GNOME

Εγχειρίδιο του Gedit, Έκδοση 2.1
Ιούνιος 2002

Ομάδα της Sun για την τεκμηρίωση του GNOME

Έργο τεκμηρίωσης του GNOME

Εγχειρίδιο του Gedit, Έκδοση 2.2
Αύγουστος 2002

Ομάδα της Sun για την τεκμηρίωση του GNOME

Έργο τεκμηρίωσης του GNOME

Εγχειρίδιο του Gedit, Έκδοση 2.3
Σεπτέμβριος 2002

Ομάδα της Sun για την τεκμηρίωση του GNOME

Έργο τεκμηρίωσης του GNOME

Εγχειρίδιο του Gedit, Έκδοση 2.4
Ιανουάριος 2003

Ομάδα της Sun για την τεκμηρίωση του GNOME

Έργο τεκμηρίωσης του GNOME

Εγχειρίδιο του Gedit, Έκδοση 2.5
Μάρτιος 2003

Ομάδα της Sun για την τεκμηρίωση του GNOME

Έργο τεκμηρίωσης του GNOME

Εγχειρίδιο του Gedit, Έκδοση 2.6
Σεπτέμβριος 2003

Ομάδα της Sun για την τεκμηρίωση του GNOME

Έργο τεκμηρίωσης του GNOME

Εγχειρίδιο του Gedit, Έκδοση 2.7
Μάρτιος 2004

Ομάδα της Sun για την τεκμηρίωση του GNOME

Έργο τεκμηρίωσης του GNOME

Εγχειρίδιο του Gedit, Έκδοση 2.8
Ιούλιος 2006

Ομάδα τεκμηρίωσης του συστήματος επιφάνειας εργασίας της Sun Java

Έργο τεκμηρίωσης του GNOME

Εγχειρίδιο του Gedit, Έκδοση 2.9
Ιούλιος 2006

Ομάδα τεκμηρίωσης του GNOME

Έργο τεκμηρίωσης του GNOME

Αυτό το εγχειρίδιο περιγράφει την έκδοση 2.16 του Gedit.

Ανάδραση

Για να αναφέρετε ένα σφάλμα ή να κάνετε μια εισήγηση σχετικά με την εφαρμογή gedit ή με αυτό το έγγραφο, ακολουθήστε τις οδηγίες στη Σελίδα ανάδρασης του GNOME.

Το gedit είναι ένα επεξεργαστής κειμένου για την επιφάνεια εργασίας του GNOME που το χαρακτηρίζουν βασικές αλλά ισχυρές δυνατότητες όπως εκτύπωση, ορθογραφικός έλεγχος, εύρεση και αντικατάσταση, και επισήμανση σύνταξης. Πιο προχωρημένα χαρακτηριστικά είναι διαθέσιμα ως πρόσθετες λειτουργίες.

## Εισαγωγή

Η εφαρμογή gedit σας επιτρέπει να δημιουργείτε και να επεξεργάζεστε αρχεία κειμένου.

Το gedit στοχεύει να είναι ένας απλός επεξεργαστής κειμένου. Πιο ισχυρές δυνατότητες μπορούν να ενεργοποιηθούν με διάφορες πρόσθετες λειτουργίες, που επιτρέπουν μια ποικιλία από εργασίες σχετικές με την επεξεργασία κειμένου.

## Ξεκινώντας

### Εκκινώντας το Gedit

Μπορείτε να εκκινήσετε το gedit με τους εξής τρόπους:

Μενού Εφαρμογές

  Επιλέξτε το Βοηθήματα Επεξεργαστής κειμένου.

Γραμμή εντολών

  Εκτελέστε την ακόλουθη εντολή: `gedit`

Εξ ορισμού, όταν ανοίγετε ένα αρχείο κειμένου από τον περιηγητή αρχείων, θα ξεκινήσει το gedit και θα εμφανίσει το κείμενο.

### Το παράθυρο του gedit

Όταν ξεκινάτε το gedit εμφανίζεται το ακόλουθο παράθυρο:

Το παράθυρο του gedit

Δείχνει το κεντρικό παράθυρο του gedit.

Το παράθυρο του gedit περιέχει τα εξής στοιχεία:

Γραμμή μενού

  Τα μενού στη γραμμή μενού περιέχουν όλες τις εντολές που θα χρειαστείτε για να δουλέψετε με αρχείο στο gedit.

Γραμμή εργαλείων

  Η γραμμή εργαλείων περιέχει μερικές από τις εντολές στις οποίες έχετε πρόσβαση από τη μπάρα μενού.

Περιοχή προβολής

  Η περιοχή προβολής περιλαμβάνει το κείμενο που επεξεργάζεστε.

Γραμμή κατάστασης

  Η γραμμή κατάστασης εμφανίζει πληροφορίες για την τρέχουσα δραστηριότητα του gedit και πληροφορίες του περιεχομένου των αντικειμένων του μενού. Η γραμμή κατάστασης εμφανίζει επίσης τις εξής πληροφορίες:

  - Θέση δρομέα: ο αριθμός της γραμμής και της στήλης στη θέση του δρομέα.

  - Μορφή επεξεργασίας: αν ο επεξεργαστής είναι σε λειτουργία εισαγωγής τότε η μπάρα κατάστασης περιέχει το κείμενο ΕΙΣ. Αν ο επεξεργαστής είναι σε λειτουργία αντικατάστασης, τότε η μπάρα κατάστασης περιέχει το κείμενο ΑΝΤ. Πατήστε το πλήκτρο Insert για να αλλάξετε τη λειτουργία.

Πλευρική εργαλειοθήκη

  Η πλευρική εργαλειοθήκη εμφανίζει μια λίστα από ανοικτά έγγραφα, και άλλες πληροφορίες ανάλογα με τις ενεργοποιημένες πρόσθετες λειτουργίες.

  Εξ ορισμού η πλευρική εργαλειοθήκη δεν εμφανίζεται. Για να την εμφανίσετε, επιλέξτε Προβολή Πλευρική εργαλειοθήκη.

Κάτω εργαλειοθήκη

  Η κάτω εργαλειοθήκη χρησιμοποιείται από προγραμματιστικά εργαλεία όπως η πρόσθετη λειτουργία Κονσόλα Python για να εμφανίζουν την έξοδο του προγράμματος.

  Εξ ορισμού η κάτω εργαλειοθήκη δεν εμφανίζεται. Για να την εμφανίσετε, επιλέξτε Προβολή Κάτω εργαλειοθήκη.

Όταν κάνετε δεξί κλικ μέσα στο παράθυρο του gedit, η εφαρμογή εμφανίζει ένα αναδυόμενο μενού. Το αναδυόμενο μενού περιέχει τις πιο συνηθισμένες εντολές επεξεργασίας κειμένου.

Όπως και στις άλλες εφαρμογές του GNOME, οι ενέργειες στο gedit μπορούν να γίνουν με διάφορους τρόπους: με το μενού, με την εργαλειοθήκη ή με συντομεύσεις πληκτρολογίου. Οι συντομεύσεις που είναι κοινές σε όλες τις εφαρμογές βρίσκονται στον Οδηγό χρήσης.

### Εκτέλεση του gedit από τη Γραμμή εντολών

Μπορείτε να εκτελέσετε το gedit από μια γραμμή εντολών και να ανοίξετε ένα ή περισσότερα αρχεία. Για να ανοίξετε πολλά αρχεία από γραμμή εντολών, πληκτρολογήστε την ακόλουθη εντολή και πατήστε Return:

`gedit file1.txt file2.txt file3.txt`

Εναλλακτικά, μπορείτε να καθορίσετε μια τοποθεσία (URI) αντί για ένα όνομα αρχείου.

Για περισσότερες πληροφορίες για την εκτέλεση του gedit από μια γραμμή εντολών, δείτε τη σελίδα εγχειριδίου του Unix για το gedit, gedit 1.

## Δουλεύοντας με αρχεία

### Δημιουργία ενός νέου εγγράφου

Για να δημιουργήσετε ένα νέο έγγραφο, επιλέξτε Αρχείο Νέο. Η εφαρμογή εμφανίζει ένα νέο άδειο έγγραφο στο παράθυρο του gedit.

### Άνοιγμα ενός αρχείου

Για να ανοίξετε ένα αρχείο, επιλέξτε Αρχείο Άνοιγμα για να εμφανίσετε το διάλογο Άνοιγμα αρχείων. Επιλέξτε το αρχείο που θέλετε να ανοίξετε και πατήστε Άνοιγμα. Το αρχείο εμφανίζεται στο παράθυρο του gedit.

Η εφαρμογή καταγράφει τις διαδρομές και τα ονόματα των πέντε αρχείων που επεξεργαστήκατε πιο πρόσφατα και τα εμφανίζει ως αντικείμενα στο μενού Αρχείο. Μπορείτε επίσης να πατήσετε στο εικονίδιο

Εμφάνιση του εικονιδίου Πρόσφατα αρχεία στο μενού.
για να εμφανίσετε τη λίστα με τα πιο πρόσφατα αρχεία.

Μπορείτε να ανοίξετε πολλαπλά αρχεία στο gedit. Η εφαρμογή προσθέτει μια καρτέλα στο παράθυρο για κάθε ανοικτό αρχείο. Για περισσότερες πληροφορίες δείτε .

### Αποθήκευση αρχείου

Μπορείτε να αποθηκεύετε αρχεία με τους εξής τρόπους:

- Για να αποθηκεύσετε αλλαγές σε υφιστάμενο αρχείο, επιλέξτε Αρχείο Αποθήκευση.

- Για να αποθηκεύσετε ένα νέο αρχείο ή να αποθηκεύσετε ένα υπάρχον αρχείο με νέο όνομα, επιλέξτε Αρχείο Αποθήκευση ως.... Βάλτε ένα όνομα για το αρχείο στο διάλογο Αποθήκευση ως... και πατήστε Αποθήκευση.

- Για να αποθηκεύσετε όλα τα αρχεία που είναι ανοικτά στο gedit, επιλέξτε Έγγραφα Αποθήκευση όλων.

Για να κλείσετε όλα τα αρχεία που είναι ανοικτά στο gedit, επιλέξτε Έγγραφα Κλείσιμο όλων.

### Άνοιγμα ενός αρχείου από μια τοποθεσία (URI)

Για να ανοίξετε ένα αρχείο από μια τοποθεσία URI, κάντε τα εξής βήματα:

1. Επιλέξτε Αρχείο Άνοιγμα τοποθεσίας για να εμφανίσετε το διάλογο Άνοιγμα τοποθεσίας.

2. Εισάγετε την τοποθεσία του αρχείου που θέλετε να ανοίξετε.

3. Χρησιμοποιήστε την αναδιπλούμενη λίστα Kωδικοποίηση χαρακτήρων για να διαλέξετε την κατάλληλη κωδικοποίηση.

4. Πατήστε το Άνοιγμα.

Τα `http:`, `ftp:`, `file:`, και όλες οι μέθοδοι που υποστηρίζονται από το `gnome-vfs` είναι έγκυροι τύποι τοποθεσιών URI.

Αρχεία από μερικούς τύπους URI ανοίγονται μόνο για ανάγνωση, και ό,τι αλλαγές κάνετε θα πρέπει να αποθηκευτούν σε μια διαφορετική τοποθεσία. Το HTTP επιτρέπει μόνο την ανάγνωση αρχείων. Αρχεία που ανοίγονται από FTP είναι μόνο για ανάγνωση γιατί δεν υποστηρίζουν όλοι οι εξυπηρετητές FTP την αποθήκευση απομακρυσμένων αρχείων.

Η αποθήκευση σε εξυπηρετητές FTP μπορεί να ενεργοποιηθεί από τον Configuration Editor, με την επιλογή του κλειδιού /apps/gedit-2/preferences/editor/save/writable_vfs_schemes, αλλά αυτό μπορεί να προκαλέσει σφάλματα.

### Δουλεύοντας με τις καρτέλες

Όταν είναι ανοικτά περισσότερα από ένα αρχεία, τότε το gedit εμφανίζει μια καρτέλα για κάθε έγγραφο στο πάνω μέρος της περιοχής προβολής. Για να περάσετε σε ένα άλλο έγγραφο, πατήστε στην καρτέλα του.

Για να μετακινήσετε ένα έγγραφο σε ένα άλλο παράθυρο του gedit, σύρετε την αντίστοιχη καρτέλα στο παράθυρο στο οποίο θέλετε να τη μετακινήσετε.

Για να μετακινήσετε ένα έγγραφο σε ένα καινούριο παράθυρο του gedit, είτε σύρετε την καρτέλα του στην επιφάνεια εργασίας, είτε επιλέξτε Έγγραφα Μετακίνηση σε νέο παράθυρο.

## Δουλεύοντας με κείμενο

### Επεξεργασία κειμένου

Μπορείτε να επεξεργαστείτε το κείμενο σε ένα αρχείο με τους ακόλουθους τρόπους:

- Πληκτρολογήστε νέο κείμενο από το πληκτρολόγιο. Ο δρομέας εισαγωγής, που αναβοσβήνει, υποδεικνύει το σημείο στο οποίο θα εμφανίζεται το νέο κείμενο. Για να το αλλάξετε αυτό, χρησιμοποιήστε τα βελάκια ή πατήστε με το ποντίκι.

- Για να αντιγράψετε το επιλεγμένο κείμενο στο πρόχειρο, επιλέξτε Επεξεργασία Αντιγραφή.

- Για να σβήσετε το επιλεγμένο κείμενο από το αρχείο και να το μετακινήσετε στο πρόχειρο, επιλέξτε Επεξεργασία Αποκοπή.

- Για να σβήσετε μόνιμα το επιλεγμένο κείμενο από το αρχείο, επιλέξτε Επεξεργασία Διαγραφή.

- Για να εισάγετε τα περιεχόμενα του πρόχειρου στη θέση του δρομέα, επιλέξτε Επεξεργασία Επικόλληση. Θα πρέπει να έχετε προηγουμένως αντιγράψει ή αποκόψει κείμενο προτού το επικολλήσετε στο αρχείο, είτε από το gedit είτε από άλλη εφαρμογή.

- Για να επιλέξετε ολόκληρο το κείμενο ενός αρχείου, επιλέξτε Επεξεργασία Επιλογή όλων.

### Αναίρεση αλλαγών και ακύρωση αναίρεσης

Για να αναιρέσετε μια αλλαγή που κάνατε, επιλέξτε Επεξεργασία Αναίρεση. Για να αντιστρέψετε αυτή την ενέργεια, επιλέξτε Επεξεργασία Ακύρωση αναίρεσης.

## Εύρεση και αντικατάσταση

Στο gedit υπάρχουν δύο τρόποι αναζήτησης κειμένου. Μπορείτε να χρησιμοποιήσετε το διάλογο Εύρεση για να ψάξετε για ένα συγκεκριμένο κομμάτι κειμένου, ή την Αυξητική αναζήτηση για να φωτίσετε το κείμενο που ταιριάζει καθώς πληκτρολογείτε.

### Εύρεση κειμένου

Για να αναζητήσετε μια σειρά κειμένου, ακολουθήστε τα εξής βήματα:

1. Επιλέξτε Αναζήτηση Εύρεση για να εμφανίσετε το διάλογο Εύρεση.

2. Πληκρολογήστε την αλληλουχία που θέλετε να αναζητήσετε στο πεδίο Αναζήτηση για. Μπορείτε να συμπεριλάβετε ειδικούς χαρακτήρες όπως νέα γραμμή και στηλοθέτης: δείτε το .

3. Κάντε κλικ στο Εύρεση για να κάνετε αναζήτηση στο αρχείο για την πρώτη εμφάνιση της αλληλουχίας μετά την τρέχουσα θέση του δρομέα. Αν το gedit βρει την αλληλουχία, θα επιλέξει την πρώτη εμφάνισή της. Άλλες περιπτώσεις της αλληλουχίας στο κείμενο θα επισημανθούν.

4. Για να βρείτε την επόμενη εμφάνιση της αλληλουχίας, κάντε κλικ στο Εύρεση ή επιλέξτε Αναζήτηση Εύρεση επομένου.

Αφού κλείσετε το παράθυρο διαλόγου Εύρεση, μπορείτε ακόμα να μετακινήσετε την επιλογή σε άλλες εμφανίσεις του κειμένου, επιλέγοντας Αναζήτηση Εύρεση επομένου και Αναζήτηση Εύρεση προηγουμένου.

Για να αφαιρέσετε την επισήμανση από το κείμενο, επιλέξτε Αναζήτηση Εκκαθάριση επισήμανσης.

### Αυξητική αναζήτηση

Η αυξητική αναζήτηση επισημαίνει το κείμενο που ταιριάζει με αυτό της αναζήτησης καθώς το πληκτρολογείτε γράμμα γράμμα. (Παρόμοιο με το χαρακτηριστικό αναζήτησης σε πολλούς περιηγητές ιστοσελίδων).

Για να αρχίσετε μια αυξητική αναζήτηση, επιλέξτε Αναζήτηση Αυξητική αναζήτηση. Το πεδίο αναζήτησης εμφανίζεται στην κορυφή της περιοχής απεικόνισης.

Ξεκινήστε την πληκτρολόγηση και το κείμενο που ταιριάζει θα επισημανθεί στο έγγραφο. Επίσης, η πρώτη περίπτωση εμφάνισης μετά τη θέση του δρομέα θα επιλεγεί.

Για να προχωρήσετε την επιλογή στην επόμενη σύμπτωση ενώ κρατάτε το πεδίο της αυξητικής αναζήτησης ανοιχτό, πατήστε Ctrl G. Πατήστε Ctrl Shift G για να πάτε στην προηγούμενη σύμπτωση.

Μπορείτε επίσης να χρησιμοποιήσετε τα άνω και κάτω βελάκια ή τη ροδέλα του ποντικιού για να μετακινήσετε την επιλογή μεταξύ των συμπτώσεων.

### Αντικατάσταση κειμένου

Για να κάνετε αναζήτηση για μια αλληλουχία χαρακτήρων σε ένα αρχείο και να την αντικαταστήσετε με μια εναλλακτική, κάντε τα ακόλουθα:

1. Επιλέξτε Αναζήτηση Αντικατάσταση για να εμφανίσετε το παράθυρο διαλόγου Αντικατάσταση.

2. Πληκτρολογήστε την αλληλουχία που θέλετε να βρείτε, στο πεδίο Αναζήτηση για. Μπορείτε να περιλάβατε ειδικούς χαρακτήρες όπως νέα γραμμή ή στηλοθέτη: δείτε το .

3. Πληκτρολογήστε την αλληλουχία που θέλετε να χρησιμοποιήσετε για να αντικαταστήσετε την αναζητούμενη αλληλουχία στο πεδίο Αντικατάσταση με.

Για να εξετάσετε κάθε εμφάνιση της αλληλουχίας χαρακτήρων πριν την αντικαταστήσετε, πατήστε το Εύρεση. Αν το gedit βρει την αλληλουχία, την επιλέγει. Κάντε κλικ στο Αντικατάσταση για να αντικαταστήσετε την επιλεγμένη εμφάνιση της αλληλουχίας. Για να βρείτε την επόμενη εμφάνιση της αλληλουχίας κάντε ξανά κλικ στο Εύρεση.

Για να αντικαταστήσετε όλες τις περιπτώσεις εμφάνισης της αλληλουχίας σε όλο το έγγραφο, κάντε κλικ στο Αντικατάσταση όλων.

### Επιλογές εύρεσης και αντικατάστασης

Τα παράθυρα διαλόγου Εύρεση και Αντικατάσταση έχουν και τα δύο τις ακόλουθες επιλογές:

- Επιλέξτε το Διάκριση πεζών από κεφαλαία για να βρείτε εμφανίσεις της αλληλουχίας που ταιριάζουν και ως προς αυτό με το κείμενο που πληκτρολογείτε. Π.χ. έχοντας επιλέξει το Διάκριση πεζών από κεφαλαία το "ΚΕΙΜΕΝΟ" δεν θα βρεί το "κείμενο".

- Επιλέξτε το Ταίριασμα ολόκληρης λέξης μόνο για να βρείτε εμφανίσεις της αλληλουχίας όπου ταιριάζει με ολόκληρες τις λέξεις του κειμένου που πληκτρολογείτε. Π.χ. έχοντας επιλέξει το Ταίριασμα ολόκληρης λέξης μόνο, το "κείμενο" δεν θα βρει το "υπερκείμενο".

- Επιλέξτε το Αναζήτηση προς τα πίσω για να γίνει η αναζήτηση προς τα πίσω, δηλ. προς την αρχή του εγγράφου.

- Επιλέξτε το Αναδίπλωση γύρω για να αναζητήσετε μέχρι το τέλος του εγγράφου και μετά να συνεχίσετε την αναζήτηση από την άλλη άκρη του εγγράφου.

### Ειδικοί χαρακτήρες

Μπορείτε να συμπεριλάβετε τις ακόλουθες αλληλουχίες διαφυγής στο κείμενο προς εύρεση ή αντικατάσταση για να αναπαραστήσετε ειδικούς χαρακτήρες:

`\n`

  Καθορίζει μια καινούρια γραμμή.

`\t`

  Καθορίζει στηλοθέτη.

`\r`

  Καθορίζει επιστροφή γραμμής.

`\\`

  Η ανάστροφη κάθετος πρέπει να αντικατασταθεί αν την αναζητείτε. Π.χ. αν ψάχνετε για το "`\n`" ως έχει, θα πρέπει να πληκτρολογήσετε "\\n" στο πεδίο Αναζήτηση για. Ή αν ψάχνετε για μια αλληλουχία ανάστροφων καθέτων, θα πρέπει να διπλασιάσετε τον αριθμό τους στο πεδίο.

### Τοποθέτηση του δρομέα σε συγκεκριμένη γραμμή

Για να τοποθετήσετε το δρομέα σε μια συγκεκριμένη γραμμή στο τρέχον αρχείο, επιλέξτε Αναζήτηση Μετάβαση στη γραμμή. Το πεδίο αριθμού γραμμής εμφανίζεται στην κορυφή της περιοχής απεικόνισης.

Ξεκινήστε να πληκτρολογείτε τον αριθμό της γραμμής στην οποία θέλετε να μετακινήσετε το δρομέα και το έγγραφο θα κυλήσει στην καθορισμένη γραμμή.

Για να απομακρύνετε το πεδίο και να μετακινήσετε το δρομέα στην καθορισμένη γραμμή, πατήστε Return.

## Εκτύπωση

### Ορισμός επιλογών σελίδας

Για να ορίσετε τις επιλογές σελίδας, επιλέξτε Αρχείο Διαμόρφωση σελίδας για να εμφανίσετε το παράθυρο διαλόγου Διαμόρφωση σελίδας.

Το παράθυρο διαλόγου Διαμόρφωση σελίδας σας επιτρέπει να καθορίσετε τις ακόλουθες επιλογές εκτύπωσης:

#### Καρτέλα Γενικά

Εκτύπωση επισήμανσης σύνταξης

  Επιλέξτε το για να εκτυπώσετε την επισήμανση σύνταξης. Για περισσότερες πληροφορίες σχετικά με την επισήμανση σύνταξης, δείτε το .

Εκτύπωση κεφαλίδων σελίδας

  Επιλέξτε το για να περιλάβετε μια κεφαλίδα σε κάθε σελίδα που εκτυπώνετε. Δεν μπορείτε να διαμορφώσετε την κεφαλίδα.

Αριθμοί γραμμής

  Επιλέξτε το Εκτύπωση αριθμών γραμμής για να συμπεριλάβετε τους αριθμούς γραμμής στην εκτύπωση ενός αρχείου.

  Χρησιμοποιήστε το πεδίο αριθμών Αριθμός γραμμής κάθε ... γραμμές για να καθορίσετε πόσο συχνά θα εκτυπώνονται οι αριθμοί γραμμής, π.χ. κάθε 5 γραμμές, κάθε 10 γραμμές κ.ο.κ.

Αναδίπλωση κειμένου

  Επιλέξτε το Ενεργοποίηση αναδίπλωσης κειμένου για να αναδιπλώσετε κείμενο στην επόμενη γραμμή, σε επίπεδο χαρακτήρα, όταν εκτυπώνετε ένα αρχείο. Η εφαρμογή υπολογίζει κάθε αναδιπλωμένη γραμμή ως μία γραμμή για τους σκοπούς της αρίθμησης.

  Επιλέξτε το Να μην χωρίζονται λέξεις σε δύο γραμμές για να αναδιπλώσετε το κείμενο στην επόμενη γραμμή, σε επίπεδο λέξης, όταν εκτυπώνετε ένα αρχείο.

#### Γραμματοσειρές

Σώμα κειμένου

  Κάντε κλικ σε αυτό το κουμπί για να επιλέξετε τη γραμματοσειρά στην οποία θα εκτυπωθεί το σώμα του κειμένου ενός αρχείου.

Αριθμοί γραμμής

  Κάντε κλικ σε αυτό το κουμπί για να επιλέξετε τη γραμματοσειρά στην οποία θα εκτυπωθούν οι αριθμοί γραμμών.

Κεφαλίδες και υποσέλιδα

  Κάντε κλικ σε αυτό το κουμπί για να επιλέξτε τη γραμματοσειρά στην οποία θα εκτυπωθούν οι κεφαλίδες και τα υποσέλιδα ενός αρχείου.

Για να επαναφέρετε τις γραμματοσειρές στις προεπιλεγμένες για την εκτύπωση ενός αρχείου από το gedit, κάντε κλικ στο κουμπί Επαναφορά προεπιλεγμένων γραμματοσειρών.

### Εκτύπωση εγγράφου

Μπορείτε να χρησιμοποιήσετε το gedit για να εκτελέσετε τις ακόλουθες εργασίες εκτύπωσης:

- Εκτύπωση εγγράφου σε εκτυπωτή.

- Εκτύπωση του αποτελέσματος της εντολής εκτύπωσης σε ένα αρχείο.

Αν εκτυπώσετε σε αρχείο, το gedit στέλνει το αποτέλεσμα σε ένα αρχείο προ-εκτύπωσης. ΟΙ πιο κοινές μορφές αρχείων προ-εκτύπωσης είναι το PostScript και το Portable Document Format (PDF).

Για να προεπισκοπήσετε τις σελίδες που θέλετε να εκτυπώσετε, επιλέξτε Αρχείο Προεπισκόπηση εκτύπωσης.

Για να εκτυπώσετε το τρέχον αρχείο σε έναν εκτυπωτή ή αρχείο, επιλέξτε Αρχείο Εκτύπωση για να εμφανίσετε το παράθυρο διαλόγου Εκτύπωση.

Το παράθυρο διαλόγου Εκτύπωση σας επιτρέπει να ορίσετε τις ακόλουθες επιλογές εκτύπωσης:

#### Καρτέλα εργασία

Εύρος εκτύπωσης

  Επιλέξτε μία από τις ακόλουθες επιλογές για να καθορίσετε πόσες σελίδες θα εκτυπωθούν:

  - Όλες οι σελίδες

    Επιλέξτε αυτή την επιλογή για να εκτυπώσετε όλες τις σελίδες του αρχείου.

  - Γραμμές

    Επιλέξτε αυτή την επιλογή για εκτυπώσετε μόνο τις καθορισμένες γραμμές. Χρησιμοποιήστε τα αριθμητικά πεδία Από και Έως για να καθορίσετε τις γραμμές.

  - Επιλογή

    Επιλέξτε αυτή την επιλογή για να εκτυπώσετε μόνο το επιλεγμένο κείμενο. Αυτή η επιλογή είναι διαθέσιμη μόνο αν επιλέξετε κείμενο.

Αντίγραφα

  Χρησιμοπιήστε το αριθμητικό πεδίο Αριθμός αντιγράφων για να καθορίσετε τον αριθμό των αντιγράφων για το αρχείο που θέελτε να εκτυπώσετε.

  Αν εκτυπώσετε πολλαπλά αντίγραφα του αρχείου, επιλέξτε το Συρραφή για να συρράψετε τα αντίγραφα που θα εκτυπωθούν.

#### Καρτέλα Εκτυπωτής

Εκτυπωτής

  Χρησιμοποιήστε την αναδυόμενη λίστα για να επιλέξετε τον εκτυπωτή στον οποίο θέλετε να εκτυπωθεί το αρχείο.

Ρυθμίσεις

  Χρησιμοποιήστε αυτή τη λίστα για να επιλέξετε τις ρυθμίσεις εκτυπωτή.

  Για να διαμορφώσετε τον εκτυπωτή, κάντε κλικ στο Διαμόρφωση. Π.χ., μπορείτε να ενεργοποιήσετε ή απενεργοποιήσετε την εκτύπωση διπλής όψης, αν αυτή η λειτουργία υποστηρίζεται από τον εκτυπωτή σας.

Τοποθεσία

  Χρησιμοποιήστε αυτή τη λίστα για να επιλέξετε έναν από τους ακόλουθους προορισμούς εκτύπωσης:

  CUPS

    Εκτύπωση του αρχείου σε εκτυπωτή του CUPS.

    Αν ο επιλεγμένος εκτυπωτής είναι CUPS, το CUPS είναι η μόνη καταχώρηση σε αυτή τη λίστα.

  lpr

    Εκτύπωση του αρχείου σε εκτυπωτή.

  Αρχείο

    Εκτύπωση του αρχείου σε αρχείο PostScript.

    Κάντε κλικ στο Αποθήκευση ως για να εμφανίσετε ένα παράθυρο διαλόγου όπου καθορίζετε το όνομα και την τοποθεσία του αρχείου PostScript.

  Προσαρμοσμένο

    Χρησιμοποιήστε την καθορισμένη εντολή για να εκτυπώσετε το αρχείο.

    Πληκτρολογήστε το όνομα της εντολής στο πεδίο κειμένου. Συμπεριλάβετε όλα τα ορίσματα της γραμμής εντολών.

Κατάσταση

  Αυτή η λειτουργία δεν υποστηρίζεται σε αυτή την έκδοση του gedit.

Τύπος

  Αυτή η λειτουργία δεν υποστηρίζεται σε αυτή την έκδοση του gedit.

Σχόλιο

  Αυτή η λειτουργία δεν υποστηρίζεται σε αυτή την έκδοση του gedit.

#### Καρτέλα Χαρτί

Μέγεθος χαρτιού

  Χρησιμοποιήστε αυτή τη λίστα για να επιλέξετε το μέγεθος του χαρτιού στο οποίο θέλετε να εκτυπώσετε το αρχείο.

Πλάτος

  Χρησιμοποιήστε αυτό το αριθμητικό πεδίο για να καθορίσετε το πλάτος του χαρτιού. Χρησιμοποιήστε τη διπλανή λίστα για αλλάξετε τη μονάδα μέτρησης.

Ύψος

  Χρησιμοποιήστε αυτό το αριθμητικό πεδίο για να ορίσετε το ύψος του χαρτιού.

Προσανατολισμός τροφοδοσίας

  Χρησιμοποιήστε αυτή τη λίστα για να επιλέξετε τον προσανατολισμό του χαρτιού στον εκτυπωτή.

Προσανατολισμός σελίδας

  Χρησιμοποιήστε αυτή τη λίστα για να επιλέξετε τον προσανατολισμό της σελίδας.

Διάταξη

  Χρησιμοποιήστε αυτή τη λίστα για επιλέξετε τη διάταξη σελίδας. Μια προεπισκόπηση κάθε διάταξης που επιλέγετε εμφανίζεται στην περιοχή Προεπισκόπηση.

Τροφοδότης χαρτιού

  Χρησιμοποιήστε αυτή τη λίστα για να επιλέξετε τροφοδότη χαρτιού.

## Προγραμματιστικά χαρακτηριστικά

Πολλές λειτουργίες προγραμματισμού του gedit παρέχονται με πρόσθετα. Π.χ., το πρόσθετο Λίστα Ετικετών παρέχει μια λίστα των συνηθέστερων ετικετών για διαφορετικές γλώσσες ιστοσελίδων: δείτε το .

### Επισήμανση σύνταξης

Η επισήμανση σύνταξης καθιστά ευκολότερη την ανάγνωση πηγαίου κώδικα, απεικονίζοντας διαφορετικά μέρη του με διαφορετικά χρώματα.

Το gedit επιλέγει ένα κατάλληλο τρόπο επισήμανσης σύνταξης βασιζόμενο στον τύπο του εγγράφου. Για να παρακάμψετε αυτή την κατάσταση λειτουργίας, επιλέξτε Προβολή Λειτουργία επισήμανσης, μετά επιλέξτε ένα από τα ακόλουθα αντικείμενα του μενού:

Απλό κείμενο

  Καμμία επισήμανση σύνταξης.

Κώδικας

  Εμφάνιση επισήμανσης για επεξεργασία πηγαίου κώδικα. Χρησιμοποιήστε το υπομενού Κώδικας για να επιλέξετε τον τύπο του πηγαίου κώδικα.

Σήμανση (Markup)

  Εμφάνιση επισήμανσης σύνταξης για επεξεργασία κώδικα σήμανσης. Χρησιμοποιήστε το υπομενού Markup για να επιλέξετε τον τύπο του κώδικα σήμανσης.

Σενάρια ενεργειών (scripts)

  Εμφανίστε τη λειτουργία επισήμανσης κώδικα για επεξεργασθείτε κώδικα σεναρίων ενεργειών. Χρησιμοποιήστε το υπομενού Σενάρια ενεργειών για να επιλέξετε τον τύπο του κώδικα.

Άλλα

  Εμφάνιση επισήμανσης σύνταξης για επεξεργασία άλλων τύπων κώδικα. Χρησιμοποιήστε το υπομενού Άλλα για να επιλέξετε τον τύπο του κώδικα.

### Διοχέτευση της εξόδου μιας εντολής σε ένα αρχείο.

Μπορείτε να χρησιμοποιήσετε το gedit για να διοχετεύσετε την έξοδο μιας εντολής σε ένα αρχείο κειμένου. Π.χ., για να διοχετεύσετε το αποτέλεσμα μιας εντολής `ls` σε ένα αρχείο, πληκτρολογήστε `ls | gedit` και πατήστε Return.

Η έξοδος της εντολής `ls` εμφανίζεται σε ένα καινούριο αρχείο κειμένου στο παράθυρο του gedit.

Εναλλακτικά μπορείτε να χρησιμοποιήσετε το πρόσθετο External tools για να διοχετεύσετε την έξοδο της εντολής στο τρέχον αρχείο.

## Πλήκτρα συντόμευσης

Χρησιμοποιήστε πλήκτρα συντόμευσης για να πραγματοποιήσετε συνήθεις εργασίες πιο γρήγορα σε σχέση με το ποντίκι και τα μενού. Οι ακόλουθοι πίνακες απαριθμούν όλες τις συντομεύσεις πληκτρολογίου του gedit.

Για περισσότερα σχετικά με τις συντομεύσεις πληκτρολογίου, δείτε τον Desktop User Guide.

#### Καρτέλες

Συντομεύσεις για τις καρτέλες:

Πλήκτρα συντόμευσης | Εντολή
--- | ---
Ctrl + Alt + PageUp | Μετάβαση στην επόμενη προς τα αριστερά καρτέλα.
Ctrl + Alt + PageDown | Μετάβαση στην επόμενη προς τα δεξιά καρτέλα.
Ctrl + W | Κλείσιμο καρτέλας.
Ctrl + Shift + L | Αποθήκευση όλων των καρτελών.
Ctrl + Shift + W | Κλείσιμο όλων των καρτελών.
Alt + αριθμός | Μετάβαση στην καρτέλα με τον αντίστοιχο αριθμό (μπορεί να μη λειτουργεί με το αριθμητικό πληκτρολόγιο)

#### Αρχεία

Συντομεύσεις για εργασία με αρχεία:

Πλήκτρα συντόμευσης | Εντολή
--- | ---
Ctrl + N | Δημιουργία νέου εγγράφου
Ctrl + O | Άνοιγμα εγγράφου.
Ctrl + L | Άνοιγμα τοποθεσίας.
Ctrl + S | Αποθήκευση του τρέχοντος εγγράφου στο δίσκο.
Ctrl + Shift + S | Αποθήκευση του τρέχοντος εγγράφου με νέο όνομα αρχείου.
Ctrl + P | Εκτύπωση του τρέχοντος εγγράφου.
Ctrl + Shift + P | Προεπισκόπηση εκτύπωσης
Ctrl + W | Κλείσιμο του τρέχοντος εγγράφου.
Ctrl + Q | Έξοδος από το Gedit.

#### Επεξεργασία

Συντομεύσεις για επεξεργασία εγγράφων:

Πλήκτρα συντόμευσης | Εντολή
--- | ---
Ctrl + Z | Αναίρεση της τελευταίας ενέργειας.
Ctrl + Shift + Z | Επανάληψη της τελευταίας ενέργειας.
Ctrl + X | Αποκοπή του επιλεγμένου κειμένου ή περιοχής και τοποθέτηση στο πρόχειρο.
Ctrl + C | Αντιγραφή του επιλεγμένου κειμένου ή περιοχή στο πρόχειρο.
Ctrl + V | Επικόλληση των περιεχομένων του πρόχειρου.
Ctrl + A | Επιλογή όλων.
Ctrl + D | Διαγραφή τρέχουσας γραμμής.

#### Εργαλειοθήκες

Συντομεύσεις για εμφάνιση και απόκρυψη εργαλειοθηκών:

Πλήκτρα συντόμευσης | Εντολή
--- | ---
F9 | Εμφάνιση / απόκρυψη της πλευρικής εργαλειοθήκης.
Ctrl + F9 | Εμφάνιση / απόκρυψη της κάτω εργαλειοθήκης.

#### Αναζήτηση

Συντομεύσεις για αναζήτηση:

Πλήκτρα συντόμευσης | Εντολή
--- | ---
Ctrl + F | Εύρεση αλληλουχίας.
Ctrl + G | Εύρεση της επόμενης εμφάνισης της αλληλουχίας.
Ctrl + Shift + G | Εύρεση της προηγούμενης εμφάνισης της αλληλουχίας.
Ctrl + K | Διαδραστική αναζήτηση.
Ctrl + H | Αναζήτηση και αντικατάσταση.
Ctrl + Shift + K | Καθαρισμός επισήμανσης.
Ctrl + I | Μετάβαση στη γραμμή.

#### Εργαλεία

Συντομεύσεις για τα εργαλεία:

Πλήκτρα συντόμευσης | Εντολή
--- | ---
Shift + F7 | Έλεγχος ορθογραφίας (με πρόσθετο).
Alt + F12 | Αφαίρεαση πλεοναζόντων κενών (με πρόσθετο).
Ctrl + T | Εσοχή (με πρόσθετο).
Ctrl + Shift + T | Αφαίρεση εσοχής (με πρόσθετο).
F8 | Εκτέλεση της εντολής "make" στον τρέχοντα κατάλογο (με πρόσθετο).
Ctrl + Shift + D | Λίστα καταλόγου (με πρόσθετο).

#### Βοήθεια

Συντομεύσεις για τη βοήθεια:

Πλήκτρα συντόμευσης | Εντολή
--- | ---
F1 | Άνοιγμα του οδηγού χρήστη του gedit.

## Προτιμήσεις

Για να διαμορφώσετε το gedit, επιλέξτε Επεξεργασία Προτιμήσεις. Το παράθυρο διαλόγου Προτιμήσεις περιέχει τις ακόλουθες κατηγορίες:

### Προβολή

Αναδίπλωση κειμένου

  Επιλέξτε την επιλογή Ενεργοποίηση αναδίπλωσης κειμένου για να οργανώνονται σε παραγράφους οι μακρές γραμμές κειμένου αντί να συνεχίζονται πέραν της άκρης του παραθύρου κειμένου. Έτσι αποφεύγετε την οριζόντια κύλιση.

  Επιλέξτε το Να μη χωρίζονται οι λέξεις σε δύο γραμμές για να διατηρούνται ολόκληρες οι λέξεις κατά την αναδίπλωση κειμένου. Έτσι γίνεται ευκολότερη η ανάγνωση.

Αριθμοί γραμμής

  Επιλέξτε το Προβολή αριθμών γραμμής για εμφανίζονται οι αριθμοί γραμμής στην αριστερή πλευρά του παραθύρου του gedit.

Τρέχουσα γραμμή

  Επιλέξτε το Επισήμανση τρέχουσας γραμμής για να επισημάνετε τη γραμμή όπου βρίσκεται ο δρομέας.

Δεξί περιθώριο

  Επιλέξτε το Προβολή δεξιού περιθωρίου για να εμφανίσετε μια κάθετη γραμμή που υποδεικνύει τη θέση του δεξιού περιθωρίου.

  Χρησιμοποιήστε το αριθμητικό πεδίο Δεξί περιθώριο στη στήλη για να καθορίσετε τη θέση της κάθετης γραμμής.

Ταίριασμα αγκυλών

  Επιλέξτε το Επισήμανση παρένθεσης που ταιριάζει για να επισημαίνετε την αντίστοιχη παρένθεση όταν ο δρομέας τοποθετηθεί σε ένα χαρακτήρα παρένθεσης.

### Επεξεργαστής

Καρτέλες

  Χρησιμοποιήστε το αριθμητικό πεδίο Πλάτος στηλοθέτη για να ορίσετε το πλάτος του διαστήματος που θα εισάγει το gedit όταν πιέζετε το πλήκτρο Tab.

  Επιλέξτε το Εισαγωγή διαστημάτων αντί για στηλοθέτες για να ορίσετε ότι το gedit θα εισάγει διαστήματα αντί για χαρακτήρα στηλοθέτη όταν πατάτε το Tab.

Αυτόματη εσοχή

  Επιλέξτε το Ενεργοποίηση αυτόματης εσοχής για να ορίσετε ότι η επόμενη γραμμή θα ξεκινά με την ίδια εσοχή με την τρέχουσα γραμμή.

Αποθήκευση αρχείου

  Επιλέξτε Δημιουργία αντιγράφου ασφαλείας πριν την αποθήκευση για να δημιουργείται ένα αντίγραφο του αρχείου κάθε φορά που το αποθηκεύετε. Το αντίγραφο του αρχείου περιέχει μια ~ στο τέλος του ονόματος του αρχείου.

  Επιλέξτε το Αυτόματη αποθήκευση αρχείων κάθε ... λεπτά για να αποθηκεύετε το τρέχον αρχείο σε τακτά διαστήματα. Χρησιμοποιήστε το αριθμητικό πεδίο για να ορίσετε πόσο συχνά θέλετε να αποθηκεύεται το αρχείο.

### Γραμματοσειρές & Χρώματα

Γραμματοσειρά

  Επιλέξτε το Χρήση προκαθορισμένης σταθερού πλάτους γραμματοσειράς συστήματος για να χρησιμοποιήσετε την προεπιλεγμένη γραμματοσειρά του συστήματος στο παράθυρο κειμένου του gedit.

  Το πεδίο Γραμματοσειρά επεξεργαστή απεικονίζει τη γραμματοσειρά που χρησιμοποιεί το gedit για να εμφανίσει το κείμενο. Κάντε κλικ στο κουμπί για να καθορίσετε τον τύπο, μορφή και μέγεθος της γραμματοσειράς που θα χρησιμοποιηθεί για το κείμενο.

Συνδυασμοί χρωμάτων

  Μπορείτε να επιλέξετε ένα συνδυασμό χρωμάτων από τη λίστα των συνδυασμών χρωμάτων. Ως προεπιλογή, οι ακόλουθοι συνδυασμοί είναι εγκατεστημένοι:

  Κλασσικός

    Κλασσικός συνδυασμός χρωμάτων που βασίζεται σε αυτόν του gvim.

  Κοβαλτίου

    Συνδυασμός χρωμάτων βασισμένος στο μπλε.

  Kate

    Συνδυασμός χρωμάτων στο επεξεργαστή κειμένου Kate.

  Oblivion

    Σκοτεινός συνδυασμός χρωμάτων που χρησιμοποιεί τη χρωματική παλέττα του Tango.

  Tango

    Συνδυασμός χρωμάτων που χρησιμοποιεί αυτόν του Tango.

  Μπορείτε να προσθέσετε ένα νέο συνδυασμό χρωμάτων κάνοντας κλικ στο Προσθήκη... και επιλέγοντας αρχείο χρωματικού συνδυασμού.

  Μπορείτε να αφαιρέσετε τον επιλεγμένο συνδυασμό χρωμάτων κάνοντας κλικ στο Αφαίρεση

### Προτιμήσεις Πρόσθετων Λειτουργιών

Τα πρόσθετα δίνουν επιπλέον χαρακτηριστικά στο gedit. Για περισσότερες πληροφορίες για τα πρόσθετα και τη χρήση των ενσωματωμένων προσθέτων, δείτε το .

#### Ενεργοποίηση προσθέτων

Για να ενεργοποιήσετε ένα πρόσθετο του gedit, κάντε τα ακόλουθα βήματα:

1. Επιλέξτε Επεξεργασία Προτιμήσεις.

2. Επιλέξτε την καρτέλα Πρόσθετες λειτουργίες.

3. Επιλέξτε το κουτάκι δίπλα στο όνομα του προσθέτου που θέλετε να ενεργοποιήσετε.

4. Κάντε κλικ στο Κλείσιμο για να κλείσετε το παράθυρο διαλόγου Προτιμήσεις.

#### Απενεργοποίηση πρόσθετου

Τα πρόσθετα παραμένουν ενεργοποιημένα και αφού εγκαταλείψετε το gedit.

Για να απενεργοποιήσετε ένα πρόσθετο του gedit, ακολουθήστε τα εξής βήματα:

1. Επιλέξτε Επεξεργασία Προτιμήσεις.

2. Επιλέξτε την καρτέλα Πρόσθετες λειτουργίες.

3. Απο-επιλέξτε το κουτάκι δίπλα στο όνομα του πρόσθετου που θέλετε να απενεργοποιήσετε.

4. Κάντε κλικ στο Κλείσιμο για να κλείσετε το παράθυρο διαλόγου Προτιμήσεις.

## Πρόσθετα

### Εργασία με πρόσθετα

Μπορείτε να προσθέσετε επιπλέον χαρακτηριστικά στο gedit ενεργοποιώντας τα plugins. Το πρόσθετο είναι ένα συμπληρωματικό πρόγραμμα που αυξάνει τη λειτουργικότητα μιας εφαρμογής. Τα πρόσθετα προσθέτουν νέα αντικείμενα στα μενού του gedit για τα νέα χαρακτηριστικά που παρέχουν.

Πολλά πρόσθετα έρχονται ενσωματωμένα στο gedit και μπορείτε να εγκαταστήσετε περισσότερα. Στο gedit website απαριθμούνται πρόσθετα από τρίτους.

Για να ενεργοποιήσετε και να απενεργοποιήσετε πρόσθετα ή να δείτε ποια πρόσθετα είναι ενεργοποιημένα, χρησιμοποιήστε το Προτιμήσεις προσθέτων.

Τα ακόλουθα πρόσθετα είναι ενσωματωμένα στο gedit:

- Αλλαγή πεζών κεφαλαίων, σας επιτρέπει να αλλάξετε μεταξύ πεζών και κεφαλαίων στο επιλεγμένο κείμενο.

- Στατιστικά εγγράφου, δείχνει τον αριθμό γραμμών, λέξεων και χαρακτήρων του εγγράφου.

- Εξωτερικά εργαλεία, σας επιτρέπει να εκτελέσετε εξωτερικές εντολές από το gedit.

- Περιηγητής αρχείων, σας επιτρέπει να περιηγηθείτε στα αρχεία και τους φακέλους σας στο πλευρικό πλαίσιο.

- Εσοχή γραμμών, προσθέτει ή αφαιρεί την εσοχή στις επιλεγμένες γραμμές.

- Εισαγωγή Ημερομηνίας/Ώρας, προσθέτει την τρέχουσα ημερομηνία και ώρα σε ένα έγγραφο.

- Modelines, σας επιτρέπει να ορίσετε τις προτιμήσεις επεξεργασίας ξεχωριστά για κάθε έγγραφο, και υποστηρίζει modelines τύπου Emacs, Kate και Vim.

- Κοσνόλα Python, σας επιτρέπει να εκτελείτε εντολές της γλώσσας προγραμματισμού python.

- Snippets, σας επιτρέπει να αποθηκεύσετε συχνά χρησιμοποιούμενα τμήματα κειμένου και να τα εισάγετε γρήγορα σε ένα έγγραφο.

- Ταξινόμηση, ταξινομεί τις επιλεγμένες γραμμές κειμένου σε αλφαβητική σειρά.

- Έλεγχος ορθογραφίας, διορθώνει τα ορθογραφικά λάθη στο επιλεγμένο κείμενο ή σημειώνει αυτόματα τα λάθη στο έγγραφο.

- Λίστα ετικετών, σας επιτρέπει να εισάγετε συνήθεις ετικέτες για την HTML και άλλες γλώσσες από μια λίστα στο πλευρικό πλαίσιο.

Για περισσότερες πληροφορίες σχετικά με τη δημιουργία προσθέτων, δείτε τον ιστότοπο τουgedit.

### Πρόσθετο Αλλαγή πεζών κεφαλαίων

Το πρόσθετο Αλλαγή πεζών κεφαλαίων αλλάζει τα γράμματα (πεζά - κεφαλαία) του επιλεγμένου κειμένου.

Τα ακόλουθα αντικείμενα προστίθενται στο μενού Επεξεργασία όταν είναι ενεργό το πρόσθετο Αλλαγή πεζών κεφαλαίων:

Αντικείμενο μενού | Ενέργεια | Παράδειγμα
--- | --- | ---
Επεξεργασία Αλλαγή πεζών - κεφαλαίων Όλα κεφαλαία | Αλλάζει κάθε χαρακτήρα σε κεφαλαίο. | `Αυτό το κείμενο` γίνεται `ΑΥΤΟ ΤΟ ΚΕΙΜΕΝΟ`
Επεξεργασία Αλλαγή πεζών - κεφαλαίων Όλα πεζά | Αλλάζει κάθε χαρακτήρα σε πεζό. | `Αυτό το κείμενο` γίνεται `αυτό το κείμενο`
Επεξεργασία Αλλαγή πεζών - κεφαλαίων Αντιστροφή πεζών - κεφαλαίων | Αλλάζει κάθε πεζό χαρακτήρα σε κεφαλαίο και αντίστροφα. | `Αυτό Το Κείμενο` γίνεται `αΥΤΟ τΟ κΕΙΜΕΝΟ`
Επεξεργασία Αλλαγή πεζών - κεφαλαίων Αρχικά κεφαλαία | Αλλάζει τον πρώτο χαρακτήρα κάθε λέξης σε κεφαλαίο. | `αυτό το κείμενο` γίνεται `Αυτό Το Κείμενο`

### Πρόσθετο στατιστικών εγγράφου

Το πρόσθετο Στατιστικά εγγράφου καταμετρά τον αριθμό γραμμών, λέξεων, χαρακτήρων με τα διαστήματα, χαρακτήρων χωρίς τα διαστήματα, και τα bytes του τρέχοντος αρχείου. Το πρόσθετο απεικονίζει τα αποτελέσματα σε ένα παράθυρο διαλόγου Στατιστικά εγγράφου. Για να χρησιμοποιήσετε το πρόσθετο Στατιστικά εγγράφου, κάντε τα ακόλουθα βήματα:

1. Επιλέξτε Εργαλεία Στατιστικά εγγράφου για να εμφανίσετε το παράθυρο διαλόγου Στατιστικά εγγράφου. Τα παράθυρο διαλόγου εμφανίζει τις ακόλουθες πληροφορίες σχετικά με το αρχείο:

   - Αριθμός γραμμών στο τρέχον έγγραφο.

   - Αριθμός λέξεων στο τρέχον έγγραφο.

   - Αριθμός χαρακτήρων, συμπεριλαμβανομένων των διαστημάτων, στο τρέχον έγγραφο.

   - Αριθμός χαρακτήρων, μη συμπεριλαμβανομένων των διαστημάτων, στο τρέχον έγγραφο.

   - Αριθμός bytes στο τρέχον έγγραφο.

2. Μπορείτε να συνεχίσετε να ενημερώνετε το αρχείο του gedit ενώ το παράθυρο διαλόγου Στατιστικά εγγράφου είναι ανοιχτό. Για να ανανεώσετε τα περιεχόμενα του παραθύρου διαλόγου Στατιστικά εγγράφου, κάντε κλικ στο Ενημέρωση.

### Πρόσθετο εξωτερικά εργαλεία

Το πρόσθετο Εξωτερικά εργαλεία σας επιτρέπει να εκτελέσετε εξωτερικές εντολές από το gedit. Μπορείτε να διοχετεύσετε κάποιο περιεχόμενο σε μια εντολή και να εκμεταλλευθείτε το αποτέλεσμά της (π.χ., sed) ή να εκκινήσετε μια προκαθορισμένη εντολή (π.χ., make).

Χρησιμοποιήστε τη Διαχείριση εξωτερικών εργαλείων για να δημιουργήσετε και επεξεργασθείτε εντολές. Για να εκτελέσετε μια εξωτερική εντολή, επιλέξτε τη από το μενού Εργαλεία.

#### Ενσωματωμένες εντολές

Οι ακόλουθες εντολές παρέχονται με το πρόσθετο Εξωτερικά εργαλεία:

Κατασκευή (Build)

  Εκτελεί τη make στον κατάλογο του τρέχοντος εγγράφου.

Περιεχόμενα καταλόγου

  Εμφανίζει τα περιεχόμενα του καταλόγου του τρέχοντος εγγράφου σε ένα νέο έγγραφο.

Μεταβλητές περιβάλλοντος

  Εμφανίζει τις μεταβλητές περιβάλλοντος στο κάτω πλαίσιο.

Grep

  Αναζητά για έναν όρο σε όλα τα αρχεία του καταλόγου του τρέχοντος εγγράφου, χρησιμοποιώντας ταίριασμα μορφής. Τα αποτελέσματα εμφανίζονται στο κάτω πλαίσιο.

Αφαίρεση τελικών διαστημάτων

  Αφαιρεί όλα τα διαστήματα από το τέλος των γραμμών στο έγγραφο.

#### Ορισμός εντολής

Για να προσθέσετε μια εξωτερική , επιλέξτε Εργαλεία Εξωτερικά εργαλεία.

Στο παράθυρο της Διαχείρισης εξωτερικών εργαλείων, κάντε κλικ στο Νέο. Μπορείτε να καθορίσετε τις ακόλουθες λεπτομέρειες για τη νέα εντολή:

Περιγραφή

  Αυτή η περιγραφή εμφανίζεται στη γραμμή κατάστασης όταν έχει επιλεγεί η εντολή μενού.

Επιταχυντής

  Εισάγετε μια συντόμευση πληκτρολογίου για την εντολή.

Εντολές

  Οι εντολές που θα εκτελεστούν. Πολλές μεταβλητές περιβάλλοντος του gedit μπορούν να χρησιμοποιηθούν για να περάσει περιεχόμενο σε αυτές τις εντολές: δείτε το .

Είσοδος

  Το περιεχόμενο που θα δοθεί στις εντολές (όπως stdin): ολόκληρο το κείμενο του τρέχοντος εγγράφου, η τρέχουσα επιλογή, γραμμή ή λέξη.

Έξοδος

  Τι θα γίνει το αποτέλεσμα των εντολών: εμφάνιση στο κάτω πλαίσιο, τοποθέτηση σε νέο έγγραφο ή στο τρέχον έγγραφο, στο τέλος, στη θέση του δρομέα ή αντικατάσταση της επιλογής ή ολόκληρου του εγγράφου.

Πεδίο εφαρμογής

  Καθορίζει τι είδους έγγραφα μπορούν να επηρεαστούν από την εντολή, π.χ. αν θα είναι αποθηκευμένα ή όχι, τοπικά ή απομακρυσμένα.

#### Επεξεργασία και αφαίρεση εργαλείων

Για να επεξεργασθείτε ένα εργαλείο, επιλέξτε το από τη λίστα και αλλάξτε τις ιδιότητές του.

Για να μετονομάσετε ένα εργαλείο, κάντε του ξανά κλικ στη λίστα.

Για να επαναφέρετε ένα ενσωματωμένο εργαλείο που έχετε αλλάξει, πατήστε Επαναφορά.

Για να αφαιρέσετε ένα εργαλείο, επιλέξτε το στη λίστα και πατήστε Αφαίρεση. Δεν μπορείτε να αφαιρέσετε ενσωματωμένα εργαλεία, μόνο αυτά που έχετε δημιουργήσει μόνοι σας.

#### Μεταβλητές

Μπορείτε να χρησιμοποιήσετε τις ακόλουθες μεταβλητές στο πεδίο Εντολές στον ορισμό εντολών:

- GEDIT_CURRENT_DOCUMENT_URI

- GEDIT_CURRENT_DOCUMENT_NAME

- GEDIT_CURRENT_DOCUMENT_SCHEME

- GEDIT_CURRENT_DOCUMENT_PATH

- GEDIT_CURRENT_DOCUMENT_DIR

- GEDIT_DOCUMENTS_URI

- GEDIT_DOCUMENTS_PATH

### Πρόσθετο περιηγητή αρχείων

Το πρόσθετο Πειρηγητής αρχείων σας δείχνει τα αρχεία και τους φακέλους σε ένα πλευρικό πλαίσιο, επιτρέποντάς σας να ανοίξετε γρήγορα αρχεία.

Για να προβάλετε τον περιηγητή αρχείων, επιλέξτε Προβολή Πλευρικό πλαίσιο και μετά κάντε κλικ στην καρτέλα που δείχνει το εικονίδιο του περιηγητή αρχείων στο πλευρικό πλαίσιο.

#### Περιήγηση στα αρχεία σας

Η καρτέλα του περιηγητή αρχείων αρχικά δείχνει τους σελιδοδείκτες του διαχειριστή αρχείων σας. Για να περιηγηθείτε στα περιεχόμενα οποιουδήποτε αντικειμένου κάντε διπλό κλικ σε αυτό.

Για να εμφανίσετε ένα γονικό φάκελο, επιλέξτε από τη λίστα ή πατήστε το πάνω βέλος στη γραμμή εργαλείων του περιηγητή αρχείων.

Για να εμφανίσετε το φάκελο που περιέχει το έγγραφο στο οποίο ήδη εργάζεστε, κάντε δεξί κλικ στη λίστα αρχείων και επιλέξτε Ορισμός του ριζικού στο ενεργό έγγραφο.

#### Άνοιγμα ενός αρχείου

Για να ανοίξετε ένα αρχείο στο gedit, κάντε διπλό κλικ σε αυτό στη λίστα.

#### Δημιουργία αρχείων και φακέλων

Για να δημιουργήσετε ένα νέο, κενό αρχείο κειμένου στον τρέχοντα φάκελο που φαίνεται στον περιηγητή, κάντε δεξί κλικ στη λίστα αρχείων και επιλέξτε Νέο αρχείο.

Για να δημιουργήσετε ένα νέο φάκελο μέσα στον τρέχοντα φάκελο που φαίνεται στον περιηγητή, κάντε δεξί κλικ στη λίστα αρχείων και επιλέξτε Νέος φάκελος.

### Πρόσθετο εσοχής γραμμών

Το πρόσθετο Εσοχή γραμμών προσθέτει ή αφαιρεί διάστημα από την αρχή των γραμμών κειμένου.

Για να προσθέσετε ή να αφαιρέσετε εσοχή σε κείμενο, ακολουθήστε τα εξής βήματα:

1. Επιλέξτε τις γραμμές που θέλετε να εργασθείτε. Για να προσθέσετε ή να αφαιρέσετε την εσοχή από μία μόνο γραμμή, τοποθετήστε το δρομέα σε αυτή τη γραμμή.

2. - Για να προσθέσετε εσοχή στο κείμενο, επιλέξτε επεξεργασία Εσοχή.

   - Για να αφαιρέσετε την εσοχή από το κείμενο, επιλέξτε επεξεργασία Αφαίρεση Εσοχής.

Το μέγεθος του διαστήματος που θα χρησιμοποιηθεί καθώς και αν θα χρησιμοποιηθούν χαρακτήρες στηλοθέτη ή χαρακτήρες κενού διαστήματος, εξαρτάται από την επιλογή Στηλοθέτες στις ρυθμίσεις των Προτιμήσεων επεξεργαστή: δείτε το .

### Πρόσθετο εισαγωγής ημερομηνίας/ώρας

Το πρόσθετο Εισαγωγή ημερομηνίας/ώρας εισάγει την τρέχουσα ημερομηνία και ώρα σε ένα έγγραφο. Για να κάνετε χρήση του προσθέτου ακολουθήστε τα εξής βήματα:

1. Επιλέξτε Επεξεργασία Εισαγωγή ημερομηνίας και ώρας.

   Αν δεν έχετε ρυθμίσει το πρόσθετο Εισαγωγή ημερομηνίας/ώρας να εισάγει αυτόματα την ημερομηνία/ώρα χωρίς να σας ρωτά για τη μορφή, το gedit εμφανίζει το παράθυρο διαλόγου Εισαγωγή ημερομηνίας και ώρας. Επιλέξτε την κατάλληλη μορφοποίηση ημερομηνίας/ώρας από τη λίστα. Κάντε κλικ στο κουμπί Εισαγωγή για κλείσετε το παράθυρο διαλόγου Εισαγωγή ημερομηνίας και ώρας. Το gedit εισάγει την ημερομηνία/ώρα στη θέση του δρομέα στο τρέχον αρχείο.

   Αν έχετε ρυθμίσει το gedit να χρησιμοποιεί μια συγκεκριμένη μορφοποίηση ημερομηνίας/ώρας, το παράθυρο διαλόγου Εισαγωγή ημερομηνίας και ώρας δεν εμφανίζεται. Το gedit εισάγει αυτόματα την ημερομηνία/ώρα στη θέση του δρομέα στο τρέχον αρχείο.

#### Ρύθμιση του πρόσθετου Εισαγωγή ημερομηνίας/ώρας

Για να ρυθμίσετε το πρόσθετο Εισαγωγή ημερομηνίας/ώρας, κάντε τα ακόλουθα:

1. Επιλέξτε Επεξεργασία Προτιμήσεις.

2. Επιλέξτε την καρτέλα Πρόσθετες λειτουργίες.

3. Επιλέξτε το πρόσθετο Εισαγωγή ημερομηνίας/ώρας.

4. Κάντε κλικ στο Προσαρμογή προσθέτου για να εμφανίσετε το παράθυρο διαλόγου Ρύθμιση προσθέτου Εισαγωγή ημερομηνίας/ώρας.

5. Επιλέξτε ένα από τα ακόλουθα:

   - Για να ορίσετε τη μορφή ημερομηνίας/ώρας κάθε φορά που εισάγετε την ημερομηνία/ώρα, επιλέξτε το Ερώτημα για μορφή.

   - Για να χρησιμοποιήσετε την ίδια μορφή ημερομηνίας/ώρας όπως παρέχεται από το gedit, κάθε φορά που τις εισάγετε, επιλέξτε το Χρήση της επιλεγμένης μορφοποίησης και μετά επιλέξτε την κατάλληλη μορφοποίηση από τη λίστα. Όταν κάνετε αυτή την επιλογή, το gedit δεν σας ερωτά για τη μορφή ημερομηνίας/ώρας όταν επιλέγετε Επεξεργασία Εισαγωγή ημερομηνίας και ώρας.

   - Για να χρησιμοποιήσετε την ίδια προσαρμοσμένη μορφή ημερομηνίας/ώρας κάθε φορά που την εισάγετε, επιλέξτε το Χρήση προσαρμοσμένης μορφής και μετά εισάγετε την επιθυμητή μορφή στο πεδίο κειμένου. Για περισσότερες πληροφορίες σχετικά με τον ορισμό μιας προσαρμοσμένης μορφοποίησης δείτε το strftime 3. Όταν κάνετε αυτή την επιλογή, το gedit δεν σας ρωτάει για τη μορφή της ημερομηνίας/ώρας όταν επιλέγετε Επεξεργασία Εισαγωγή ημερομηνίας και ώρας.

6. Πατήστε OK για να κλείσετε το παράθυρο διαλόγου Προσαρμογή προσθέτου Εισαγωγή ημερομηνίας/ώρας.

7. Για να κλείσετε το παράθυρο διαλόγου Προτιμήσεις, κάντε κλικ στο Κλείσιμο.

### Πρόσθετο Modelines

Το πρόσθετο Modelines σας επιτρέπει να ορίσετε προτιμήσεις για συγκεκριμένα έγγραφα. Μια modeline είναι μια γραμμή κειμένου στην αρχή ή το τέλος του εγγράφου με ρυθμίσεις που αναγνωρίζει το gedit.

Οι προτιμήσεις που ορίζονται με τις modelines υπερισχύουν αυτών που καθορίζονται στο παράθυρο διαλόγου προτιμήσεις.

Μπορείτε να ορίσετε τις ακόλουθες προτιμήσεις με modelines:

- Πλάτος στηλοθέτη

- Πλάτος εσοχής

- Εισαγωγή κενών διαστημάτων αντί στηλοθετών

- Αναδίπλωση κειμένου

- Πλάτος δεξιού περιθωρίου

Το πρόσθετο Modelines υποστηρίζει ένα υποσύνολο των επιλογών που χρησιμοποιούνται από άλλους επεξεργαστές κειμένου, τους Emacs, Kate και Vim.

#### Emacs Modelines

Οι πρώτες δύο γραμμές ενός κειμένου σαρώνονται για Emacs modelines.

Υποστηρίζονται οι επιλογές του Emacs για πλάτος στηλοθέτη, εσοχή, εσοχή στηλοθετών και αυτόματη αναδίπλωση. Για περισσότερες πληροφορίες δείτε το GNU Emacs Manual.

#### Kate Modelines

Η πρώτη και οι τελευταίες δέκα γραμμές ενός κειμένου σαρώνονται για Kate modelines.

Υποστηρίζονται οι επιλογές του Kate για πλάτος στηλοθέτη, εσοχή με διαστήματα, αναδίπλωση λέξης και αναδίπλωση λέξης σε στήλη. Για περισσότερες πληροφορίες δείτε το Kate website.

#### Vim Modelines

Η πρώτη και οι τελευταίες τρεις γραμμές ενός κειμένου σαρώνονται για Vim modelines.

Υποστηρίζονται οι επιλογές του vim για et, expandtab, ts, tabstop, sw, shiftwidth, wrap, και textwidth. Για περισσότερες πληροφορίες δείτε το Vim website.

### Πρόσθετο κονσόλας Python

Το πρόσθετο Κονσόλα Python σας επιτρέπει να εκτελείτε εντολές της γλώσσας προγραμματισμού Python από το gedit. Η ενεργοποίηση του προσθέτου προσθέτει μια καρτέλα στο κάτω πλαίσιο. Αυτή δείχνει τα πρόσφατα αποτελέσματα και ένα πεδίο γραμμής εντολών.

Οι εντολές που εισάγονται στην κονσόλα της python δεν ελέγχονται πριν εκτελεσθούν. Επομένως, είναι δυνατόν να "κρεμάσει" το gedit, π.χ. εισάγοντας έναν ατέρμονα βρόγχο.

### Πρόσθετο αποσπασμάτων κειμένου (snippets)

Το πρόσθετο Snippets σας επιτρέπει να αποθηκεύσετε συχνά χρησιμοποιούμενα τμήματα κειμένου, αποκαλούμενα αποσπάσματα (snippets) και να εισάγετε γρήγορα σε ένα έγγραφο.

Τα αποσπάσματα (snippets) είναι εξειδικευμένα για το συντακτικό της γλώσσας του τρέχοντος εγγράφου. Π.χ. όταν εργάζεσται με ένα έγγραφο σε HTML μπορείτε να επιλέξετε από μια λίστα snippets που χρησιμοποιούνται στην HTML. Επιπλέον, μερικά αποσπάσματα έχουν καθολική ισχύ και είναι διαθέσιμα σε όλα τα έγγραφα.

Με το gedit, εγκαθιστάται και ένας αριθμός ενσωματωμένων αποσπασμάτων, τα οποία μπορούν να τροποποιηθούν.

#### Εισαγωγή Αποσπασμάτων (Snippets)

Για να εισάγετε ένα απόσπασμα (snippet) σε ένα έγγραφο, πληκτρολογείστε το έναυσμα tab του και πατήστε Tab. Συνήθως αυτό είναι τα πρώτα γράμματα του αποσπάσματος ή κάτι άλλο σύντομο και εύκολο στην απομνημόνευση.

Εναλλακτικά, πατήστε Ctrl Space για δείτε μια λίστα αποσπασμάτων που μπορείτε να εισάγετε.

#### Προσθήκη αποσπασμάτων

Για να δημιουργήσετε ένα καινούριο απόσπασμα, κάντε τα ακόλουθα:

1. Επιλέξτε Εργαλεία Διαχείριση Αποσπασμάτων.

2. Η λίστα αποσπασμάτων είναι ομαδοποιημένη κατά γλώσσα. Επιλέξτε τη γλώσσα στην οποία επιθυμείτε να προσθέσετε ένα απόσπασμα ή ένα απόσπασμα σε αυτή την ομάδα. Για να προσθέσετε ένα απόσπασμα σε όλες τις γλώσσες, επιλέξτε Καθολικό στην κορυφή της λίστας. Η σύνταξη του εγγράφου στο οποίο εργάζεστε εμφανίζεται από προεπιλογή.

3. Κάντε κλικ στο Νέο. Ένα νέο απόσπασμα εμφανίζεται στη λίστα.

4. Εισάγετε τις ακόλουθες πληροφορίες για το νέο απόσπασμα:

   Όνομα

     Εισάγετε ένα όνομα για το απόσπασμα στο πεδίο κειμένου εντός της λίστας. Το όνομα του αποσπάσματος εξυπηρετεί μόνο ως υπενθύμιση του σκοπού του. Μπορείτε να αλλάξετε το όνομα ενός αποσπάσματος που δημιουργήσατε κάνοντας κλικ σε αυτό στη λίστα.

   Κείμενο αποσπάσματος

     Εισάγετε το κείμενο του αποσπάσματος στο πεδίο κειμένου Επεξεργασία αποσπάσματος. Για ειδικούς κώδικες που μπορείτε να χρησιμοποιήσετε, δείτε το .

     Μπορείτε να επιστρέψετε στο παράθυρο του εγγράφου για να αντιγράψετε κείμενο χωρίς να κλείσετε το παράθυρο της Διαχείρισης αποσπασμάτων.

   Έναυσμα Tab (Tab Trigger)

     Εισάγετε το έναυσμα για το πλήκτρο tab του αποσπάσματος. Αυτό είναι το κείμενο που πληκτρολογείτε πριν πατήσετε το πλήκτρο Tab για να εισάγετε το απόσπασμα.

     Η ετικέτα πρέπει να είναι είτε μία μόνο λέξη αποτελούμενη μόνο από γράμματα ή οποιοσδήποτε ένας χαρακτήρας. Το Έναυσμα Tab θα επισημανθεί με κόκκινο αν εισαχθεί μη επιτρεπόμενο έναυσμα.

   Πλήκτρο συντόμευσης

     Δώστε ένα πλήκτρο συντόμευσης για την εισαγωγή του αποσπάσματος.

#### Επεξεργασία και αφαίρεση αποσπασμάτων

Για να επεξεργασθείτε ένα απόσπασμα, επιλέξτε το στη λίστα και κάντε αλλαγές στο κείμενό του και στις ιδιότητες ενεργοποίησής του.

Για να μετονομάσετε ένα απόσπασμα, κάντε ξανά κλικ σε αυτό στη λίστα.

Για να αποκαταστήσετε ένα ενσωματωμένο απόσπασμα στο οποίο έχετε κάνει αλλαγές, πατήστε Επαναφορά.

Για να αφαιρέσετε ένα απόσπασμα, επιλέξτε το από τη λίστα και πατήστε Αφαίρεση. Δεν μπορείτε να αφαιρέσετε τα ενσωματωμένα αποσπάσματα, μόνο αυτά που έχετε δημιουργήσει οι ίδιοι.

#### Υποκαταστάσεις αποσπασμάτων

Επιπλέον της εισαγωγής αποθηκευμένου κειμένου, ένα απόσπασμα μπορεί να περιέχει προσαρμόσιμο κείμενο ή σημειωμένα διαστήματα όπου μπορείτε να προσθέσετε κείμενο μόλις το απόσπασμα εισαχθεί στο έγγραφό σας.

Μπορείτε να χρησιμοποιήσετε τους ακόλουθες κώδικες κράτησης θέσης στο κείμενο των αποσπασμάτων σας:

Θέσεις στηλοθέτη (Tab)

  `$n`, καθορίζει μια θέση στηλοθέτη, όπου `n` οποιοσδήποτε αριθμός από το 1 και άνω.

  `${n:default}`, καθορίζει μια θέση στηλοθέτη με προκαθορισμένη τιμή.

  Μια θέση κράτησης στηλοθέτη υποδεικνύει ένα σημείο στο κείμενο του αποσπάσματος όπου μπορείτε να εισάγετε επιπλέον κείμενο μετά την εισαγωγή του αποσπάσματος.

  Για να χρησιμοποιήσετε θέσεις κράτησης στηλοθετών, εισάγετε το απόσπασμα κανονικά. Πληκτρολογήστε το κείμενο και πατήστε το Tab για να μεταβείτε στην επόμενη θέση στηλοθέτη. Ο αριθμός στον κώδικα του στηλοθέτη καθορίζει τη σειρά μετάβασης σε κάθε θέση στο κείμενο.

  Πατήστε Shift Tab για να επιστρέψετε στην προηγούμενη θέση. Το πάτημα του Tab όταν δεν υπάρχουν άλλες θέσεις μετακινεί το δρομέα στο τέλος του κειμένου του αποσπάσματος ή στη θέση τέλους αν υπάρχει.

Επαναλαμβανόμενες θέσεις κράτησης

  Μια επαναλαμβανόμενη κράτηση στηλοθέτη θα αντικατοπτρίζει τη θέση που έχει ήδη καθοριστεί. Αυτό σας επιτρέπει να πληκτρολογείτε μόνο μια φορά κείμενο που επιθυμείτε να εμφανίζεται πολλές φορές στο απόσπασμα.

Θέση κράτησης τέλους

  `$0`, καθορίζει τη θέση κράτησης τέλους. Αυτό σας επιτρέπει να τελειώνετε την εργασία σας με το απόσπασμα με το δρομέα σε σημείο άλλο από το τέλος του κειμένου του αποσπάσματος.

Μεταβλητές περιβάλλοντος

  Μεταβλητές περιβάλλοντος όπως `$PATH` και `$HOME` αντικαθίστανται στο κείμενο του αποσπάσματος. Οι ακόλουθες μεταβλητές, ειδικές για το gedit, μπορούν επίσης να χρησιμοποιηθούν:

  $GEDIT_SELECTED_TEXT

    Η τρέχουσα επιλογή κειμένου.

  $GEDIT_FILENAME

    Το πλήρες όνομα αρχείου του εγγράφου ή μια κενή αλληλουχία αν το έγγραφο δεν έχει αποθηκευθεί ακόμα.

  $GEDIT_BASENAME

    Το βασικό όνομα του ονόματος αρχείου του εγγράφου ή μια κενή αλληλουχία αν το έγγραφο δεν έχει αποθηκευθεί ακόμα.

  $GEDIT_CURRENT_WORD

    Η λέξη στη θέση του δρομέα στο έγγραφο. Όταν αυτή η μεταβλητή χρησιμοποιηθεί, η τρέχουσα λέξη θα αντικατασταθεί από το κείμενο του αποσπάσματος (snippet).

Θέσης κράτησης κελύφους

  `$(cmd)`, αντικαθίσταται από το αποτέλεσμα της εκτέλεσης της cmd σε ένα κέλυφος.

  `$(n:cmd)`, σας επιτρέπει να δώσετε σε αυτή τη θέση κράτησης μια αναφορά, όπου το n είναι οποιοσδήποτε αριθμός από το 1 και άνω. Χρησιμοποιήστε το `$n` για να χρησιμοποιήσετε το αποτέλεσμα από μια θέση κράτησης κελύφους ως είσοδο σε μια άλλη.

Θέσεις κράτησης της Python

  `$<cmd>`, αντικαθίσταται από το αποτέλεσμα της αξιολόγησης της cmd στο μεταφραστή της python.

  `$<a:cmd>`, καθορίζει μια άλλη θέση κράτησης της python ως εξάρτηση, όπου το a ορίζει τη σειρά του στο απόσπασμα. Αυτό σας επιτρέπει να χρησιμοποιείτε λειτουργίες της python που ορίζονται σε άλλο απόσπασμα. Για να ορίσετε πολλές εξαρτήσεις, χωρίστε τους αριθμούς με κόμματα, όπως: `$<a,b:cmd>`

  Για να χρησιμοποιήσετε μια μεταβλητή σε όλα τα άλλα αποσπάσματα της python, δηλώστε τη ως `καθολική`.

### Πρόσθετο Ταξινόμηση

Το πρόσθετο Ταξινόμηση διευθετεί τις επιλεγμένες γραμμές κειμένου σε αλφαβητική σειρά.

Δεν μπορείτε να αναιρέσετε την Ταξινόμηση, έτσι θα πρέπει να αποθηκεύετε το αρχείο πριν κάνετε την ταξινόμηση. Για να επαναφέρετε την αποθηκευμένη έκδοση του αρχείου μετά την ταξινόμηση, επιλέξτε Αρχείο Επαναφορά.

Για να χρησιμοποιήσετε το πρόσθετο Ταξινόμηση, κάντε τα ακόλουθα:

1. Επιλέξτε τις γραμμές κειμένου που θέλετε να ταξινομήσετε.

2. Επιλέξτε Επεξεργασία Ταξινόμηση. Ανοίγει το παράθυρο διαλόγου Ταξινόμηση.

3. Επιλέξτε τους ακόλουθους τρόπους ταξινόμησης:

   - Για να ταξινομήσετε το κείμενο με ανάστροφη σειρά, επιλέξτε Ανάστροφη σειρά.

   - Για να διαγράψετε διπλές γραμμές, επιλέξτε Αφαίρεση διπλών γραμμών.

   - Για αγνοήσετε τα πεζά - κεφαλαία, επιλέξτε Να αγνοούνται πεζά - κεφαλαία.

   - Για να αγνοεί η ταξινόμηση τον πρώτο χαρακτήρα στην αρχή των γραμμών, ορίστε τον πρώτο χαρακτήρα που θα χρησιμοποιηθεί για την ταξινόμηση στο αριθμητικό πεδίο Έναρξη στη στήλη.

4. Για να εκτελεστεί η ταξινόμηση, κάντε κλικ στο Ταξινόμηση.

### Πρόσθετο ελέγχου ορθογραφίας

Το πρόσθετο Έλεγχος ορθογραφίας ελέγχει την ορθογραφία στο επιλεγμένο κείμενο. Μπορείτε να διαμορφώσετε το gedit να ελέγχει αυτόματα την ορθογραφία ή μπορείτε να ελέγξετε την ορθογραφία χειροκίνητα, στην επιλεγμένη γλώσσα. Η ρύθμιση γλώσσας και οι ιδιότητες του αυτόματου ορθογραφικού ελέγχου ισχύουν σε έγγραφο ξεχωριστά. Για να χρησιμοποιήσετε το πρόσθετο Ορθογραφικός έλεγχος, κάντε τα ακόλουθα:

1. Επιλέξτε Εργαλεία Ρύθμιση γλώσσας για να εμφανίσετε το παράθυρο διαλόγου Ρύθμιση γλώσσας. Επιλέξτε την κατάλληλη γλώσσα από τη λίστα. Κάντε κλικ στο OK για να κλείσετε το παράθυρο διαλόγου Ρύθμιση γλώσσας.

2. Για να γίνεται αυτόματος ορθογραφικός έλεγχος, επιλέξτε Εργαλεία Αυτόματος ορθογραφικός έλεγχος. Για να αναιρέσετε τον αυτόματο ορθογραφικό έλεγχο, επιλέξτε ξανά Εργαλεία Αυτόματος ορθογραφικός έλεγχος. Όταν έχει ορισθεί αυτόματος ορθογραφικός έλεγχος, εμφανίζεται ένα εικονίδιο δίπλα στην καταχώρηση μενού Αυτόματος ορθογραφικός έλεγχος. Ο αυτόματος ορθογραφικός έλεγχος δεν είναι ενεργοποιημένος ως προεπιλογή κατά την εκκίνηση του gedit.

   Πιθανά ορθογραφικά λάθη επισημαίνονται με διαφορετικό χρώμα και υπογραμμίζονται. Κάντε δεξί κλικ σε ένα πιθανό ορθογραφικό λάθος και επιλέξτε Προτάσεις ορθογραφίας από το αναδυόμενο μενού:

   - Για να αντικαταστήσετε το πιθανό λάθος με μια λέξη της λίστας, επιλέξτε την από το αναδυόμενο μενού.

   - Για να προσθέσετε την επισημασμένη λέξη ως ορθή στο προσωπικό σας λεξικό, επιλέξτε Προτάσεις ορθογραφίας Προσθήκη.

   - Για να αγνοήσετε όλες τις περιπτώσεις εμφάνισης της πιθανά λανθασμένης λέξης, ώστε να μην επισημαίνονται αλλά να μην προστεθεί στο προσωπικό σας λεξικό, επιλέξτε Προτάσεις ορθογραφίας Παράβλεψη όλων. Η λέξη παραβλέπεται στην τρέχουσα μόνο συνεδρία του gedit.

3. Για να ελέγξετε την ορθογραφία χειροκίνητα, επιλέξτε Εργαλεία Έλεγχος ορθογραφίας.

   Αν δεν υπάρχουν ορθογραφικά λάθη ένα παράθυρο διαλόγου Πληροφορίες εμφανίζει ένα μήνυμα που δηλώνει ότι το έγγραφο δεν περιέχει λέξεις με λάθη. Κάντε κλικ στο OK για να κλείσετε το παράθυρο διαλόγου Πληροφορίες.

   Αν υπάρχουν ορθογραφικά λάθη, εμφανίζεται το παράθυρο διαλόγου Έλεγχος ορθογραφίας:

   - Στην κορυφή του παραθύρου διαλόγου εμφανίζεται το Ορθογραφικό λάθος.

   - Μια προτεινόμενη ορθογραφία εμφανίζεται στο πεδίο κειμένου Αλλαγή σε. Μπορείτε να αντικαταστήσετε αυτή με μια άλλη γνωστή ορθογραφία επιλέγοντας από τη λίστα Προτάσεις ή μπορείτε να εισάγετε κείμενο απευθείας στο πεδίο κειμένου Αλλαγή σε.

   - Για να ελέγξετε την ορθογραφία του κειμένου στο πεδίο κειμένου Αλλαγή σε, κάντε κλικ στο Έλεγχος λέξης. Αν η λέξη είναι γνωστή, η λίστα Προτάσεις αντικαθίσταται με το κείμενο `(σωστή ορθογραφία)`. Αν η λέξη είναι άγνωστη εμφανίζονται νέες καταχωρήσεις στη λίστα Προτάσεις.

   - Για να μη ληφθεί υπόψη η τρέχουσα περίπτωση εμφάνισης της άγνωστης λέξης, κάντε κλικ στο Παράβλεψη. Για να παραβλεφθούν όλες οι περιπτώσεις εμφάνισης της άγνωστης λέξης, κάντε κλικ στο Παράβλεψη όλων. Η άγνωστη λέξη παραβλέπεται για την τρέχουσα μόνο συνεδρία του gedit.

   - Για να αλλάξετε την τρέχουσα περίπτωση εμφάνιση της άγνωστης λέξης στο κείμενο στο πεδίο κειμένου Αλλαγή σε, κάντε κλικ στο Αλλαγή. Για να αλλάξετε όλες τις περιπτώσεις εμφάνισης της άγνωστης λέξης στο κείμενο στο πεδίο κειμένου Αλλαγή σε, κάντε κλικ στο Αλλαγή όλων.

   - Για να προσθέσετε την άγνωστη λέξη στο προσωπικό σας λεξικό, κάντε κλικ στο Προσθήκη λέξης.

   - Για να κλείσετε το παράθυρο διαλόγου Έλεγχος ορθογραφίας, κάντε κλικ στο Κλείσιμο.

### Πρόσθετο Λίστα ετικετών (Tags)

Το πρόσθετο Λίστα ετικετών σας επιτρέπει να εισάγετε κοινές ετικέτες από μια λίστα στο πλευρικό πλαίσιο.

Για να χρησιμοποιήσετε το πρόσθετο Λίστα ετικετών, κάντε τα ακόλουθα:

1. Επιλέξτε Προβολή Πλευρική εργαλειοθήκη.

2. Ως προεπιλογή, η πλευρική εργαλειοθήκη εμφανίζει μια καρτέλα που περιέχει μια λίστα των ανοιχτών εγγράφων. Κάντε κλικ στην καρτέλα που εμφανίζει ένα + στο τέλος της πλευρικής εργαλειοθήκης για εμφανίσετε την καρτέλα με τη λίστα ετικετών.

3. Επιλέξτε την κατάλληλη κατηγορία ετικετών από την αναδυόμενη λίστα. Π.χ. Ετικέτες HTML.

4. Κυλίστε τη λίστα ετικετών μέχρι να βρείτε την απαιτούμενη ετικέτα.

5. Για εισάγετε μια ετικέτα στη θέση του δρομέα στο τρέχον αρχείο, κάντε διπλό κλικ στην ετικέτα στη λίστα ετικετών. Μπορείτε επίσης να εισάγετε μια ετικέτα ως εξής:

   - Για να εισάγετε μια ετικέτα στο τρέχον αρχείο και να αλλάξετε την εστίαση από την πλευρική εργαλειοθήκη στην περιοχή απεικόνισης, πατήστε Return.

   - Για να εισάγετε μια ετικέτα στο τρέχον αρχείο και να παραμείνετε στο παράθυρο Πρόσθετο Λίστα ετικετών, πατήστε Shift Return.

gedit
επεξεργαστής κειμένου